title: Major League Baseball -kausi 1995

text: Divisioonavoitto ratkesi 2.10. pelatussa ylimääräisessä play off -ottelussa, jossa Seattle voitti Angelsin 9–1.


title: Vermontin yliopisto

text: Vermontin yliopisto (alkuperäiseltä englanninkieliseltä nimeltään University of Vermont and State Agricultural College) on julkinen yliopisto Vermontin osavaltiossa Yhdysvalloissa, ja yksi maan vanhimmista Harvardin, Yalen, Dartmouthin ja Brownin jälkeen. Se perustettiin vuonna 1791, jolloin Vermontista tuli osavaltio. Naisia hyväksyttiin opiskelijoiksi ensimmäisen kerran vuonna 1871.


title: Vermontin yliopisto

text: Vuonna 2012 yliopisto sai 13,6 % rahoituksestaan osavaltiolta.


title: KDM Rolf Krake (1863)

text: KDM Rolf Krake oli Tanskan laivaston vuonna 1863 vesillelaskettu ensimmäinen täysin raudasta valmistettu höyrykäyttöinen alus. Se oli samalla maailman ensimmäinen Coles-tykkitornilla varustettu alus.


title: KDM Rolf Krake (1863)

text: Alus tilattiin Govanista Robert Napier and Sonsilta ja sen suunnitteli Cowper Phipps Coles. Köli laskettiin vuonna 1862 ja alus laskettiin vesille 6. toukokuuta 1863. Alus otettiin palvelukseen vielä samana vuonna 1. heinäkuuta. Alus oli koeajoissa 18. heinäkuuta - 20. elokuuta.


title: KDM Rolf Krake (1863)

text: Alus poistettiin palveluksesta 29. kesäkuuta 1907 ja se romutettiin vielä samana vuonna.


title: Talviuniversiadit 2015

text: Talviuniversiadit 2013, järjestyksessään 27. talviuniversiadit, järjestettiin Granadassa Espanjassa ja Štrbské Plesossa / Osrbliessa Slovakiassa 24.1.–14.2.2015. Kisoissa oli mukana 1 544 opiskelijaurheilijaa 43 eri maasta. Talviuniversiadeissa oli 68 urheilutapahtumaa 11 eri lajissa.


title: Talviuniversiadit 2015

text: Kansainvälinen opiskelijaurheiluliitto (FISU) ilmoitti 14.3.2009 isäntäkaupungiksi Granadan, koska se oli ainut hakija.


title: Talviuniversiadit 2015

text: 25.6.2014 FISU ilmoitti, että Slovakia on yhteistyö-isäntä vuoden 2015 talviuniversiadeissa. FISU hyväksyi pohjoismaisten hiihtolajien ja ampumahiihdon siirtämisen Slovakiaan, koska Granadan järjestelytoimikunta ei pystynyt isännöimään näitä lajeja.


title: Talviuniversiadit 2015

text: Pohjoismaiset hiihtolajit kilpailtiin Štrbské Plesossa, ampumahiihto Osrbliessa ja loput lajit Granadassa. Kisoissa käytiin 68 eri urheilutapahtumaa 11 eri lajissa. Suluissa tapahtumien määrä lajikohtaisesti.


title: Talviuniversiadit 2015

text: Kilpailutapahtumat järjestettiin kolmella eri alueella; Grandassa Espanjassa, Štrbské Plesossa ja Osrbliessa Slovakiassa.


title: Talviuniversiadit 2015

text: Seuraavat joukkueet osallistuivat talviuniversiadeihin. Suluissa urheilijoiden määrä joukkueessa.


title: Talviuniversiadit 2015

text: Aasia


title: Talviuniversiadit 2015

text: Afrikka


title: Talviuniversiadit 2015

text: EurooppaPohjois-Amerikka


title: Talviuniversiadit 2015

text:
Oseania
Maiden järjestys on ensin kultamitalien määrän mukaan, sitten hopeamitalien ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä.


title: Per-Johan Lindholm

text: Per-Johan Viktor Lindholm (7. heinäkuuta 1938 Parainen – 4. helmikuuta 2008) oli suomalainen juristi. Hän oli oikeusministeriön lainsäädäntöjohtaja 1972–1979 ja Korkeimman oikeuden oikeusneuvos vuodesta 1979.


title: Per-Johan Lindholm

text: Lindholm valittiin entisen Jugoslavian kansainvälisen sotarikostuomioistuimen ICTY:n ad litem -tuomariksi vuosiksi 2001–2005.


title: Sub Focus

text: Nick Douwma (s. 13. huhtikuuta 1982), tunnetaan paremmin nimellä Sub Focus, on englantilainen elektronisen musiikin tuottaja ja DJ. Hän on julkaissut singlejä vuodesta 2003 lähtien. Vuonna 2009 hän julkaisi oman nimisen debyyttialbumin ja toisen albumin "Torus" vuonna 2013.


title: Pasi Vahimaa

text: Pasi Vahimaa on suomalainen professori, joka on erikoistunut optiikkaan. Hän on professorina Itä-Suomen yliopistossa. Hän valmistui filosofian maisteriksi vuonna 1994 ja filosofian tohtoriksi 1996. Molemmat tutkinnot hän suoritti Joensuun yliopistossa. Hänestä tuli vuonna 2007 teoreettisen optiikan professori. Hän on julkaissut yli 70 artikkelia vertaisarvioiduissa tieteellisissä lehdissä ja yli 50 muuta julkaisua.


title: Dubravka Rakic

text: Dubravka Rakic (s. 31. joulukuuta 1985) on serbialainen lentopalloilija, joka on edustanut salolaista LP Viestiä vuodesta 2011. Hänen kasvattajaseuransa on Radnik. Vuonna 2014 avioitunut Dubravka on omaa sukuaan Stojanovic.


title: Dubravka Rakic

text: Rakic debytoi Suomen Mestaruusliigassa kaudella 2011–2012. Hän pelaa LP Viestissä ja Mestaruusliigassa nyt viidettä perättäistä kautta.


title: Dubravka Rakic

text: Rakic on voittanut kaikilla neljällä pelaamallaan kaudella SM-kultaa (2012, 2013, 2014 ja 2015). Hän oon ollut kahdesti voittamassa Suomen Cupia (2011 ja 2014), minkä lisäksi hänellä on Suomen Cupin hopeaa vuosilta 2012 ja 2013.


title: Dubravka Rakic

text: Mestaruusliigan tähdistöön Rakic on valittu 2012 ja 2014. Kauden parhaaksi liigapelaajaksi hänet äänestettiin 2014. Kuukauden pelaajaksi Mestaruusliigassa Rakic on valittu kolme kertaa: marraskuu 2011, helmikuu 2013 ja marraskuu 2015. Kuukauden tähdistöön valintoja on tullut peräti 14.


title: Scilla Gabel

text: Scilla Gabel (oikealta nimeltään "Scilla Gabellini", s. 4. tammikuuta 1938 Rimini) on italialainen näyttelijä.


title: Scilla Gabel

text: Runsasmuotoisen ja urheilullisen Gabelin elokuvaura alkoi Sophia Lorenin sijaisnäyttelijänä. Hänen ensimmäinen näyttelijänroolinsa oli Sergio Griecon elokuvassa "Tua per la vita" vuonna 1954. Vuosina 1957–1967 Gabel esitti stereotyyppisiä sankarin tyttöystävän osia lukuisissa seikkailuelokuvissa, jotka eivät juurikaan edistäneet hänen uraansa. 1960-luvun alusta lähtien Gabel saavutti menestystä teatterinäyttelijänä, ja 1970-luvulla hänestä tuli ohjaajamiehensä Piero Schivazappan ansiosta suosittu televisioesiintyjä.


title: Strong

text: Strong voi tarkoittaa:


title: Pekingin tekninen instituutti

text: Pekingin tekninen instituutti on yliopisto, joka sijaitsee Pekingissä Kiinassa. Yliopiston painopistealat ovat luonnontieteet ja teknologia. Yliopisto tarjoaa opetusta englanniksi ja kiinaksi aina kanditasolta tohtoritasolle saakka. Yliopiston kirjasto koostuu kahdesta pääkirjastosta, joiden yhteispinta-ala on 46 000 neliömetriä.


title: Yleispostimerkki

text: Yleispostimerkki on postimerkki, jota pidetään vuosia jatkuvasti saatavilla ja joista on olemassa suuria painoksia. Yleispostimerkkejä on ollut tavallisia, joissa on usein vaakunasymboli, ja kuvallisia, joissa on kuvattu jotain konkreettista aihetta, paikkaa, laitosta, tapahtumaa henkilöä tai jotain muuta.


title: Yleispostimerkki

text: Esimerkiksi 1963-1974 kuvallisia yleispostimerkkejä ovat olleet "rantamaisema", "postilinja-auto", "Näsinneula". "eduskuntatalo", "Convair Metropolitan", "Lammin kirkko", "Convair Metropolitan", "Olavinlinna", "Pyhäkoski", "Keuruun kirkko", "Hämeensilta", "Helsinki", "Turun linna", "Helsingin rautatieasema", "Tukinuittoa", "Hessundin silta", "maalaismaisema", "Punkaharju", "DC-6" ja "Ristikallio.


title: Tango Palace

text: Tango Palace on Dr. Johnin levy vuodelta 1981.


title: Yeghishe Charents

text: Yeghishe Charents (Armeniaksi: Եղիշե Չարենց; 13. maaliskuuta 1897 – 27. marraskuuta 1937) oli armenialainen runoilija, kirjailija ja poliittinen aktivisti. Charentsin runot käsittelevät muun muassa ensimmäistä maailmansotaa, sosialistista vallankumousta ja etenkin Armeniaa ja armenialaisia. Häntä pidetään tärkeimpänä 1900-luvun armenialaisena runoilijana.


title: Yeghishe Charents

text: Varhaisena kommunismin kannattajana Charents liittyi bolševikkien puolueeseen, mutta Josif Stalinin terrorin alkaessa 1930-luvulla hän pettyi vähitellen stalinismiin, ja hänet teloitettiin 1930-luvun poliittisissa vainoissa.


title: TouchWiz

text: TouchWiz on Samsung Electronicsin mobiililaitteilleen kehittämä graafinen käyttöliittymä. Android-laitteiden lisäksi sitä on käytetty myös Bada-, Windows Mobile -ja Symbian -puhelimissa sekä joissakin Samsungin omalla käyttöjärjestelmällä toimivissa puhelimissa. TouchWizin korvasi vuonna 2017 Samsung Experience, jonka korvasi vuoden 2019 alussa One UI. Androidille tarkoitettua TouchWizia on kritisoitu hitaudesta, huonosta käytettävyydestä ja turhista oletusohjelmista.


title: Podostemaceae

text: Podostemaceae on trooppinen vesikasviheimo koppisiemenisten Malpighiales-lahkossa. Näiden ulkonäöltään epätavallisten kasvien lähimpiä sukulaisia ovat kuismakasvit (Hypericaceae).


title: Podostemaceae

text: Heimon kasvit ovat nopeasti virtaavassa vedessä kasvavia ruohoja, joiden kasvulliset osat ovat niin suuresti muuntuneita, että tavanomaisia käsitteitä ei voi käyttää niiden kuvaamiseen. Useimpien sukujen kasvullista versoa voi parhaiten kuvailla kutsumalla sitä sekovarsimaiseksi tai levämäiseksi; eräät lajit näyttävät tosin taantuneilta sarjakukkaiskasveilta, joilla on kaksirivinen lehtiasento. Kasvit kiinnittyvät alustaansa tarttumaelimillä (haptereilla). Monet lajit ovat yksivuotisia. Kun lehdet ovat erotettavissa, ne sijaitsevat kierteisesti, vastakkain, kahdessa tai kolmessa rivissä, ja kanta on toisinaan leveä; myös korvakemaisia muodostumia voi olla erotettavissa. Kukat tai kukkaryhmät ovat usein suojuksen sisällä. Kehä on yksikiehkurainen, heteitä on yksi tai useampia ja usein palhoistaan yhtyneitä. Kota on liiteluomainen, ja pienet siemenet ovat usein limautuvia.


title: Podostemaceae

text: On esitetty arveluja, joiden mukaan Podostemaceae-kasvit kiinnittyvät kiviin erittämänsa liiman avulla. On kuitenkin todennäköisempää, että kiinnittyminen tapahtuu syanobakteerien tuottaman kalvon avulla. Kasvin verson alaosassa on koukkumaisia karvoja, jotka takertuvat syanobakteerien rihmoihin ja niiden tekemään biokalvoon. Bakteerit voivat myös yhteyttää typpeä kasvin käyttöön; heimon lajit kasvavat tavallisesti niukkaravinteisissa joissa gneissi- tai graniittipohjalla mutta puuttuvat kalkkikivijoista.


title: Podostemaceae

text: Eräät heimon lajit ovat itsepölytteisiä. Siiteputket kasvavat kukan solukoiden läpi saman kukan siemenaiheisiin. Siemenet kiinnittyvät kiviin siemenkuoren tuottamalla limalla.


title: Podostemaceae

text: Podostemaceae-kasvien verson tulkitseminen vaihtelee tutkijoiden keskuudessa, ja hyppäyksittäin tapahtunutta evoluutiota on käytetty selityksenä sille, kuinka heimon vaihteleva ja merkillinen morfologia on kehittynyt. Koska heimo on kuismakasvien rinnakkaishaara evoluutiopuussa, voi niiden yksityiskohtainen tutkiminen auttaa Podostemaceae-kasvien evoluution selvittämisessä.


title: Podostemaceae

text: Niillä Podostemaceae-kasveilla, joilla on nauhamaiset juuret, haaroittuminen on sympodiaalista, kun taas niillä, joilla on lehtimäinen kasvumuoto, sisäsyntyiset versot syntyvät yksittäin yläpinnalle. Eräinen Podostemoideae-alaheimon lajien juurten ulkosyntyisyys on hyvin epätavallista, sillä juuret ovat tavallisesti sisäsyntyisiä ja saavat alkunsa keskuslieriössä sisäketon alla olevassa perisyklikerroksessa. Suvussa "Cladopus" on sekä ulko- että sisäsyntyisiä sivujuuria.


title: Podostemaceae

text: Varren kärjessä on kaksikerroksinen kasvusolukko (corpus ja tunica). On hieman epäselvyyttä tapahtuuko kasveilla normaalia haarojen syntymistä hankasilmuista. Joissakin suvuissa versot syntyvät sisäsyntyisesti varren korteksissa eli kuoriosassa.


title: Podostemaceae

text: Kukan tai kukkaryhmän suojuslehden luonne on epäselvä. Toiset pitävät sitä tavallisena lehtenä, toisten mielestä se kuuluu alkuperältään verhiöön, mikä on kukkaryhmän kyseessä ollen epäilyttävää: ainakaan se ei voi olla pelkästään verhiöperäinen. Joillakin Dalziella-lajeilla (alaheimo Tristichoideae) on kukkaperän tyvellä kehtomainen rakenne, joka on muodostunut lehtimäisistä versoista.


title: Podostemaceae

text: Podostemaceae-kasvit ovat pääasiassa trooppisia, ja niitä kasvaa erityisesti Amerikan mantereilla.


title: Podostemaceae

text: Heimossa on 48 sukua, joissa on 270 lajia; alaheimoja erotellaan kolme.


title: Podostemaceae

text: Alaheimo 1. Tristichoideae Engler. Primaariset juuret kasvattavat versoja; joskus juuret puuttuvat. Kukassa on kolme yhteen kasvanutta kehälehteä ja tavallisesti kolme hedettä, joskus yksi tai kaksi; ponnet ovat nuolimaisia. Yhdislehtinen sikiäin koostuu kolmesta emilehdestä. Kota uurteinen. Alaheimossa on kolme sukua ja 4-10 lajia Intiassa ja Kaakkois-Aasiasta Australiaan ulottuvalla alueella; Tristicha trifaria -laji kasvaa Afrikassa ja Amerikassa.


title: Podostemaceae

text: Alaheimot Weddellinoideae ja Podostemoideae kuuluvat samaan kladiin eli kehityshaaraan, jossa ei ole pääjuurta, yhdislehtinen sikiäin on kaksilehtinen ja siinä on väliseinä vain kärkiosassa, ja alkiossakaan ei ole sirkkajuurta.


title: Podostemaceae

text: Alaheimo 2. Weddellinoideae Engler. Kasvit ovat suomuisia eikä juurisyntyisiä versoja ole. Kukat sijaitsevat yksittäin varsipäätteisesti. Kehälehtiä on tavallisesti viisi, heteitä 5-25; ponnet ovat X:n muotoisia. Luotti on pallomainen. Kota on uurteeton. Alaheimossa on vain yksi laji: "Weddellina squamulosa", joka kasvaa Etelä-Amerikan pohjoisosassa.


title: Podostemaceae

text: Alaheimo 3. Podostemoideae Engler. Versossa ei ole kärkikasvusolukkoa. Juuret ovat lehtimäisiä tai nauhamaisia. Vesielämään sopeutuminen näkyy mm. ilmarakojen puuttumisena. Lehdet ovat usein kahdessa rivissä, miekkamaisia, kaksipintaisia, harvoin korvakkeellisia. Kukat tai kukkaryhmät ovat suonettoman suojuslehden sisällä, ja ovat joskus vastakohtaisia. Kehälehtien määrä vaihtelee 2-25, heteiden yhdestä paljoon. Ponnet ovat usein nuolimaisia. Sikiäin on yhdislehtinen, joskus jopa seitsemästä emilehdestä muodostunut. Tavallisesti se sijaitsee varren eli gynoforin päässä. Vartalo on lyhyt ja pitkähaarainen; suku "Diamantina" on kaksivartaloinen (suku on kuvattu tieteelle äskettäin). Alaheimon 45 sukuun kuuluu 260 lajia, joista 50 on suvussa "Apinagia". Alaheimo on levinneisyydeltään pantrooppinen.


title: Podostemaceae

text: Alaheimossa Podostemoideae esiintyy lehtiä, joiden kannassa on kaksi koveraa tuppea, joiden kuperat pinnat ovat vastakkain. Kummankin tupen hankaan kehittyy kukka- tai haarasilmu.


title: Podostemaceae

text: Podostemaceae-heimon sisäiset evoluutiosuhteet eli fylogenia ilmaistaan kaavalla [Tristichoideae [Weddellinoideae + Podostemoideae]. Kaikki kladit ovat hyvin perusteltuja tilastollisin menetelmin. Morfologisin perustein on erotettu paljon pieniä sukuja, joiden keskinäiset sukulaisuudet ovat selvenneet molekyylitutkimuksissa. Monet suvuista ovat yksilajisia, mikä selittää niiden paljouden heimon lajimäärään suhteutettuna.


title: Podostemaceae

text: Ennen molekyylitutkimuksia oli hyvin epäselvää mihin koppisiemenisryhmään heimo tulisi liittää. Eräs siemenaiheen anatomian piirre viittasi sukulaisuuteen maksaruohokasvien (Crassulaceae) kanssa. Joskus taas heimoa on pidetty hyvin erillisenä muista koppisiemenisistä.


title: Podostemaceae

text: Suvut:


title: Kai Vase

text: Kai Eero Juhani Vase (4. kesäkuuta 1955 Rauma – 27. huhtikuuta 2016 Helsinki) oli suomalainen valokuvaaja.


title: Kai Vase

text: Kai Vase valmistui ylioppilaaksi Rauman lyseosta 1976. Valokuvaajaksi hän valmistui Lahden taideteollisesta oppilaitoksesta (LTTO 1979). Vuodesta 1979 hänestä tuli Suomen elokuva-arkiston (SEA 1957–2007), sittemmin Kansallisen audiovisuaalisen arkiston (KAVA 2008–2013) ja nykyisen Kansallisen audiovisuaalisen instituutin (KAVI 2014–2016) valokuvasuunnittelija. Vasen työura on keskittynyt kotimaisen elokuvan valokuva-aineiston arkistointiin, näyttelytoimintaan ja kirjankuvituksiin. Hän loi 1980-luvun alussa Suomen elokuva-arkistoon yhä nykyisin käytössä olevat valokuva-aineistojen arkistointikäytännöt.


title: Dáfni (Athos)

text: Dáfni eli Dafne () on Kreikan kylä, joka sijaitsee Athoksen itsehallintoalueella Chalkidikín niemimaalla Makedoniassa. Se on Athoksen pääsatama. Vuoden 2011 väestönlaskennassa kylässä ei ollut varsinaisia asukkaita.


title: Dáfni (Athos)

text: Dáfni sijaitsee Athoksen niemen länsirannikolla Xiropótamoksen ja Simonópetran luostarien välissä. Useimmat Athoksella vierailevat saapuvat itsehallintoalueelle laivalla Ouranoúpolista Dáfnin sataman kautta. Kylästä on bussiyhteys Athoksen hallinnolliseen keskukseen Karyékseen. Kuten Athoksella aina, kylässä saavat vierailla vain miehet.


title: Karyés (Athos)

text: Karyés (; kath. Καρυαί, "Karyaí") on Kreikan kylä, joka sijaitsee Athoksen itsehallintoalueella Chalkidikín niemimaalla Makedoniassa. Se on Athoksen hallinnollinen keskus ja suurin asutus. Kylän väkiluku on 163 (vuonna 2011).


title: Karyés (Athos)

text: Karyés sijaitsee Athoksen niemen keskiosissa noin 370 metrin korkeudessa. Perinteisesti kylä esitetään Konstantinus Suuren 300-luvulla perustamaksi, ja Julianus Apostata olisi myöhemmin tuhonnut sen. Varsinaisesti kylä on kuitenkin perustettu 900-luvulla.


title: Karyés (Athos)

text: Kylässä toimivat sekä Athoksen itsehallintoalueen hengellinen että maallinen hallinto. Hengellistä hallintoa edustavat munkkiyhteisön priimas ("prótos") sekä 20-jäseninen pyhä neuvosto ("ierá epistasía"), jossa ovat edustettuna kaikki Athoksen 20 luostaria. Maallista hallintoa edustaa muun muassa Kreikan hallinnon asettama kuvernööri. Kuten Athoksella aina, kylän kaikki asukkaat ovat miehiä ja sinne pääsevät vain miehet. Asukkaat työskentelevät paitsi Athoksen hallinnossa myös muun muassa erilaisissa palveluissa sekä Athoksen luostari- ja maataloustuotteiden kaupan alalla.


title: Karyés (Athos)

text: Karyéen pääkirkko on nimeltään Protáto ja se on omistettu Neitsyt Marian kuolonuneen nukkumiselle. Kirkko on rakennettu 900-luvulla ja sen kellotorni vuonna 1534. Athoksen lukuisista luostari- ja skiittarakennuksista yksi, Pyhän Andreaan skiitta, sijaitsee aivan kylän vieressä. Kylän lähellä on Athoksen helikopterikenttä.


title: Aleksei Vitsenko

text: Aleksei Vitsenko (s. 20. huhtikuuta 1990) on venäläinen maastohiihtäjä.


title: Aleksei Vitsenko

text: Vitsenko debytoi maastohiihdon maailmancupissa tammikuussa 2011 Otepäässä ollen 15 kilometrin perinteisen hiihtotavan kilpailussa 44:s. Ensimmäiset maailmancupin pisteensä Vitsenko saavutti tammikuussa 2015, kun hän oli Rybinskin 30 kilometrin yhdistelmäkilpailun 26:s. Parhaimmillaan hän on sijoittunut 11:nneksi Oslon 50 kilometrin perinteisen hiihtotavan yhteislähtökilpailussa maaliskuussa 2017.


title: Aleksei Vitsenko

text: Vitsenko on osallistunut yksiin nuorten MM-kilpailuihin vuonna 2010 Hinterzartenissa saaden hopeaa viestissä. Hän oli mukana alle 23-vuotiaiden MM-kilpailuissa 2011.


title: Mihail Kuklin

text: Mihail Kuklin (s. 2. marraskuuta 1987) on venäläinen maastohiihtäjä. Hän edustaa RA-seuraa. Kuklin on erikoistunut sprinttihiihtoon.


title: Mihail Kuklin

text: Kuklin debytoi maastohiihdon maailmancupissa helmikuussa 2011 Rybinskissä. Tuolloin hän sijoittui vapaan sprintissä sijalle 19 ja nappasi samalla myös uransa ensimmäiset maailmancupin pisteensä. Sija 19 on myös Kuklinin uran paras sijoitus maailmancupin osakilpailussa.


title: Prinzzess

text: Prinzzess (s. 6. helmikuuta 1985 Florida, Yhdysvallat) on yhdysvaltalainen pornonäyttelijä. Elokuussa 2004 hän oli Penthousen kansikuvatyttönä.


title: Hajjah (maakunta)

text: Hajjahin maakunta ( , "lausutaan Hadžža") on Jemenin maakunta maan länsilaidalla Punaisenmeren rannalla. Maakunnan pinta-ala on noin 8 300 neliökilometriä ja sen asukasluku on noin 1 834 300. Maakunnan hallinnollinen keskus on Hajjah.


title: Hajjah (maakunta)

text: Maakuntaa rajaavat Punaisenmeren lisäksi Amranin, Hodeidan ja Saadan maakunnat sekä Saudi-Arabia. Hajjah on jaettu 31 piirikuntaan. Hajjah sijaitsee Tihamahin rannikkotasangolla, jossa sataa muuta Jemeniä enemmän.


title: Isis Taylor

text: Isis Taylor (s. 23. elokuuta 1989 San Francisco, Kalifornia, Yhdysvallat) on yhdysvaltalainen pornonäyttelijä. Syyskuussa 2010 hän oli Penthousen kansikuvatyttönä.


title: Aígina (kaupunki)

text: Aígina (; myös "Égina") on Kreikan kaupunki, joka sijaitsee Aíginan saarella. Se kuuluu hallinnollisesti Aíginan kuntaan, Saarten alueyksikköön ja Attikan alueeseen. Kaupungin väkiluku on 6 867 (vuonna 2011). Aígina on Aíginan saaren pääkaupunki ja Aíginan kunnan kuntakeskus.


title: Aígina (kaupunki)

text: Aíginan kaupunki sijaitsee Aíginan saaren luoteisrannikolla. Se on saaren pääsatama ja sieltä on hyvät yhteydet mannermaalle Pireuksen satamaan. Aígina muodostaa myös laajemman kaupunkiyhdyskunnan (Δημοτική Κοινότητα Αίγινας, "Dimotikí Koinótita Aíginas"), johon kuuluvat varsinaisen Aíginan kaupungin lisäksi kylät Anítsaio, Kapótides, Kontós, Kylindrás, Lagoúsa, Lagousáki, Lazárides, Pacheía Ráchi, Pórtes, Tzíkides ja Vláchides, saaret Stachtorroí ja Ypsilí, sekä Koimíseos Theotókou -luostari. Koko yhdyskunnan väkiluku on 7 253.


title: Aígina (kaupunki)

text: Antiikin Aigina oli merkittävä polis eli kaupunkivaltio. Sen kaupunkikeskus sijaitsi nykyisein Aíginan kaupungin paikalla. Kaupunki oli voimakkaimmillaan arkaaisella kaudella 600- ja 500-luvuilla eaa., jolloin se oli merkittävä kauppakaupunki ja merimahti, joka kävi kauppaa koko itäisen Välimeren alueella. Mahtinsa vuoksi Aigina joutui kasvavassa määrin konfliktiin vastapäisellä Attikan rannikolla sijainneen ja voimistuneen Ateenan kanssa 500-luvun eaa. loppupuolella. Ateena kukisti Aiginan lopulta vuonna 456 eaa. ja pakotti sen mukaan Deloksen meriliittoon. Kaupunki sai myöhemmin jälleen itsenäisemmän aseman, mutta se ei koskaan saanut takaisin entistä kukoistustaan.


title: Aígina (kaupunki)

text: Kaupunki tuhoutui saraseeniarabien hyökkäyksessä 900-luvulla. Saaren asutus vetäytyi rannikolta saaren sisäosiin, jossa saaren keskiaikaiseksi keskukseksi tuli Palaiochóra. Nykyinen Aíginan kaupunki on kehittynyt ja kasvanut 1800-luvun alkupuolelta ja Kreikan itsenäistymisestä lähtien. Kaupunki oli tärkeä keskus itsenäisen Kreikan ensimmäisinä vuosikymmeninä. Se oli merkittävässä roolissa Kreikan vapaussodassa osmaneja vastaan vuodesta 1821, ja toimi itsenäistyneen Kreikan väliaikaisena pääkaupunkina vuosina 1827–1829. Sinne perustettiin myös Kreikan ensimmäinen nykyaikainen toisen asteen koulu. Aikakautta edustavat kaupungin lukuisat uusklassiset rakennukset.


title: Aígina (kaupunki)

text: Kaupungin nähtävyyksiin kuuluvat antiikin aikaisen Apollonin temppelin rauniot – temppelin pylväistä on jäljellä yksi, joka tunnetaan pylvästä tarkoittavalla nimellä "Kolóna" – ja niiden ympärillä oleva arkeologinen alue sekä kirkot, mukaan lukien Pyhän Nikolaoksen ("Ágios Nikólaos") kirkko sekä Neitsyt Marian temppeliin tuomisen ("Eisódia tis Theotókou") kirkko eli "Panagítsa". Kaupungissa toimii Aíginan arkeologinen museo.


title: Vince Wilfork

text: Vince Wilfork (s. 4. marraskuuta 1981 Boynton Beach, Florida) on yhdysvaltalainen entinen amerikkalaisen jalkapallon pelaaja, joka edusti NFL-seura Houston Texansia sekä New England Patriotsia. Pelipaikaltaan 188 senttimetriä pitkä ja peräti 147 kilogrammaa painava Wilfork on sisempi linjamies ja pelasi numerolla 75.


title: Vince Wilfork

text: Miamin yliopistossa Floridassa opiskellut ja paikallisessa joukkueessa pelannut Wilfork varattiin New England Patriotsiin ensimmäisen kierroksen 21. pelaajana vuoden 2004 varaustilaisuudessa. Hän debytoi joukkueen paidassa NFL:ssä samana vuonna. Wilfork on valittu viidesti NFL:n tähdistöotteluun Pro Bowliin vuosina 2007, 2009, 2010, 2011 ja 2012. NFL:n mestaruuden eli Super Bowlin hän on voittanut kahdesti, vuosina 2005 ja 2014. Ensimmäisellä kerralla finaalissa kaatui Philadelphia Eagles ja toisella kerralla hallitseva mestari Seattle Seahawks. Tämän jälkeen hän siirtyi pelaamaan Houston Texansiin. Wilfork lopetti uransa pelattuaan kaksi kautta Texansissa.


title: Lapinjoen vesistön lasketut järvet

text: Lapinjoen vesistön lasketut järvet Lapinjoen vesistössä sijaitsevia järviä, joille on tehty pääasiassa viimeisen kahdensadan vuoden aikana järvenlasku. Laskettu järvi on sellainen, että sen vedenpinnan korkeutta on alennettu tai sen vesiallas on tyhjennetty kokonaan vedestä. Kaikki järvenlaskut eivät sisälly tähän esittelyyn, mutta useimmat niistä merkittävimmistä järvenlaskuista, jotka voidaan lähteiden perusteella vahvistaa. Yleensä ottaen järviin on kajottu harvemmin kuin soihin, joiden raivuusta on syntynyt suurin osa seudun pelloista. Näillä molemmilla toimilla on ollut suuri vaikutus Eurajoen alueen maisemaan, ekologiaan ja sen vesistöjen toimintaan.


title: Lapinjoen vesistön lasketut järvet

text: Seuraavassa on luettelonomaisesti esitelty tunnettuja tapauksia Lapinjoen valuma-alueen lasketuista tai kuivatetuista järvistä. Esittely alkaa Lapinjoen suistosta ja seuraa jokivartta myöten yläjuoksun suuntaan. Pohjatietoina ovat Kansalaisen karttapaikka ja Oiva-tietokanta, joka on Ympäristöhallinnon eri hallintokuntien yhteispalvelu. Tässä on käytetty lähteinä vanhoja karttoja, joissa järven nimi voi olla eri kuin nykyään. Nämä nimet on esitetty lainausmerkeissä. Nykyisten nimien vieressä on viite Karttapaikkaan, mitä seuraamalla voi paikallistaa kuivatetun järven sijainnin.


title: Lapinjoen vesistön lasketut järvet

text: Mikäli järvenlaskusta on kerrottu järven omilla sivuilla, ei tässä esitetä asialle lähteitä. Järvi on niin sanotusti laskettu, kun sen vedenpintaa on alennettu perkaamalla laskuojaa tai kaivamalla sille uusi laskuoja toisaalle. Kuivatettu järvi tarkoittaa sitä, että kaikki tai lähes kaikki sen vedet on laskettu pois. Jäljelle on jäänyt kosteikko tai luhta, joka on nykyään monen lintuveden perusta, tai jäljelle on jäänyt metsittyvä suo tai niitty, ja joskus alue on raivattu pelloksi. Entisen järven pohja pidetään kuivana ojittamalla tai salaojittamalla se niin, että sadevesi virtaa sieltä pois.


title: Lapinjoen vesistön lasketut järvet

text: Kalmbergin kartasto piirrettiin käyttäen lähteinä seutujen pitäjänkarttoja. Niistä näkyy maaseudun tilanne vuotta 1855 edeltävä aika, joka on monen järven kohdalla kriittinen raja. Lapinjoen nimi muuttuu entisen Hinnerjoen kunnan rajalla Hinnerjoeksi.


title: Lapinjoen vesistön lasketut järvet

text: Lapinjoki virtaa matalassa ja tasaisessa jokilaaksossa. Ennen viljelyn leviämistä alueelle jokea ympäröivät laajat suot, jotka olivat syntyneet maan merestäkohoamisen jälkeen savitasankojen päälle. Soita kuivatettaessa jouduttiin myös jokea, sen läpivirtausjärviä ja koskia perkaamaan. Kun joen vedenpinta aleni, alenivat järvet ja kuivuivat suot, joiden läpi joki virtasi. Joen leveämmän kohdan Hautjärven muutoksista ei löydy tietoa, mutta suuri Saarnijärvi on ollut perkauksen kohteena vuonna 1923, koska Arvo Kerttula haki silloin lupaa perata järvi. Vielä vuonna 1928 Arvo Arvola pyysi toimittamaan Saarnijärven vesijättömaiden jaon. Muutama kilometri yläjuoksulle päin sijaitsee Kinnalanjärvi, joka on jäänne pitkästä ja kapeasta järvestä. Se alkoi Lapinjoen Kuljun mutkasta, seurasi jokilaaksoa ja päättyi Lapin keskustassa Miharinmäen tienoolle. Järvi on perkauksissa kutistunut Kinnalanjärveksi 1800-luvun loppupuoliskolla, kun Lapin keskustan kosket puhdistettiin.


title: Lapinjoen vesistön lasketut järvet

text: Mullasjärvi ja Suojärvi ovat molemmat Kalmbergin kartaston perusteella laskettuja järviä. Mullasjärven pohjoispää on matalana soistunut umpeen niin, että joelle on perattu uoma pohjoisosan läpi. Suojärvi laskettiin niin matalaksi, että siitä muodostui järvialtaan kokoinen avosuo. Hinnerjoki on ohjattu järven ohi sen rantaviivaa myöten.


title: Lapinjoen vesistön lasketut järvet

text: Koskeljärven järvenlaskun yhteydessä sen laskujoki siirrettiin pohjoisemmaksi ja vedet johdettiin Patajärven ja Pitkäjärven kautta. Välijoen suistolle kaivettiin vaihtoehtoinen reitti Koskeljärven viereen ja yhdistettiin suoraan Hinnerjokeen.


title: Lapinjoen vesistön lasketut järvet

text: Alla on Lapinjoen vesistön kuivatetut tai lasketut järvet, joista on havainto Kalmbergin kartastossa tai on muita tarkempia tietoja järvenlaskusta. Tapaukset on lueteltu lähtien liikkeelle alajuoksulta ja edeten yläjuoksulle päin.


title: Lapinjoen vesistön lasketut järvet

text: Muualla tehdyt järvenlaskut herättivät honkilahtelaisten huomion varhain. Jo vuonna 1818 tarkastettiin Koskeljärven ja sen laskujoen, Patajärven ja Pitkäjärven sekä näitä kahta yhdistävän ojan tilannetta. Ojien virtauksissa havaittiin heikkoutta ja toistuviin tulviin kiinnitettiin huomiota, joten niiden perkauksille näytti olevan tilausta. Vuoden 1859 kuivatusyhtiön perustamisesta käynnistettyjen hankkeiden sarja on sisältänyt useita järvenlaskuja, joiden yhteisvaikutuksesta Koskeljärven vedenpintaa on laskettu yli kaksi metriä. Innostus lopulliseen järven kuivatukseen kuitenkin lopahti, kun havaittiin järvenpohjan kivisyys. Sitä ennen järven luusuan paikkaa muutettiin länsirannalta luoteisrantaan. Koskeljärveen laskevista pienistä lammista kahta on kuivatettu. Etulammi eli entinen "Isolampi" oli 1850-luvulla peltojen reunustama. Tämän eteläpuolella sijainnut ja lähes samankokoinen Takalampi eli entien "Wähälampi" oli suon reunustama metsäinen lampi. Molemmat kuivatettiin perkaamalla niiden laskuojat Koskeljärveen sen jälkeen, kun ensin sen vedenpintaa oli laskettu riittävän alas.


title: Lapinjoen vesistön lasketut järvet

text: Vuonna 1821 tarkastettiin Välijoella Latvajärven ja "Paatamajärven" eli nykyään Paattamen tilannetta. Vasta Koskeljärven järvenlasku mahdollisti näidenkin järvien laskemisen. Kyläläiset valtuuttivat vuonna 1887 maakauppias Matti Waldenin (myös Wålden ) hakemaan lupaa Latvajärven kuivattamiseen, mutta peruivat tuolloin hakemuksensa. Seuraavana vuonna asiaa lähestyttiin uudelleen liittäen hakemukseen mukaan myös Koskeljärvi ja Paattame. Vuoden 1890 hakemuksen kohdejärvi ei selviä tapaushakemistosta, mutta uusi hakemus ilmaisee aktiivisuutta, jolla honkilahtelaiset toimivat myös jatkossa. Nykyään Latvajärvi ja Paattame ovat kosteikkoja. Välijoki ohjattiin kiertämään Latvajärven rantoja pitkin ja virtaamaan Paattamen läpi Koskeljärveen. Myöhemmin 1990-luvulla Välijoki ohjattiin virtaamaan omaa kanavaa pitkin Hinnerjokeen osana Koskeljärven säännöstelyä.


title: Lapinjoen vesistön lasketut järvet

text: Honkilahtelaiset hakivat vuonna 1900 talollisen August Eskolan valtuuttamana lupaa laskea "Palijärven" vedenpintaa, mutta asia siirrettiin lääninkonttoriin. Asiaan palattiin vuonna 1903, jolloin tarvittavat esiselvitykset oli tehty, ja lupa järvenlaskuun annettiin vuonna 1908. Järvi laskettiin perkaamalla Palijärven laskuoja, joka virtasi Koskensuon kautta nykyiseen Alhonojaan. Järvenlaskun seurauksena paljastui uusia rantoja ja järviallas jakaantui kahdeksi järveksi. Pikku Palijärvi jäi luusuan puolelle ja Iso Palijärvi sen taakse.


title: Galatás (Troizinía)

text: Galatás () on Kreikan kaupunki, joka kuuluu hallinnollisesti Troizinía-Méthanan kuntaan, Saarten alueyksikköön ja Attikan alueeseen. Se kuului aiemmin Troizínan kuntaan ja vuodesta 2011 lähtien Troizinía-Méthanan kunnan Troizínan kunnallisyksikköön. Kaupungin väkiluku on 2 195 (vuonna 2011). Galatás on Troizinía-Méthanan kunnan kuntakeskus.


title: Galatás (Troizinía)

text: Galatás sijaitsee Argoliin niemimaan koillisrannikolla Attikan hallinnollisen alueen ainoassa osassa, joka sijaitsee Peloponnesoksen niemimaalla. Aivan kaupungin edustalla vain noin 300 metriä leveän salmen takana sijaitsee Póroksen saari. Aivan salmen vastapäisellä rannalla on Póroksen kaupunki. Kaupungit muodostavat eräänlaisen kaksoiskaupungin ja niiden välillä on hyvät yhteydet taksiveneillä.


title: Galatás (Troizinía)

text: Galatás muodostaa myös laajemman kaupunkiyhdyskunnan (Δημοτική Κοινότητα Γαλατά, "Dimotikí Koinótita Galatá"), johon kuuluvat varsinaisen Galatáksen kaupungin lisäksi kylät Agía Sotíra, Saronís ja Vlachaíika. Koko yhdyskunnan väkiluku on 2 522.


title: Hydra (kaupunki)

text: Hydra () on Kreikan kaupunki, joka sijaitsee Hydran saarella. Se kuuluu hallinnollisesti Hydran kuntaan, Saarten alueyksikköön ja Attikan alueeseen. Kaupungin väkiluku on 1 900 (vuonna 2011). Hydra on Hydran saaren pääkaupunki ja Hydran kunnan kuntakeskus.


title: Hydra (kaupunki)

text: Hydran kaupunki sijaitsee saaren pohjoisrannikolla sen keskiosissa. Se on saaren pääsatama ja rakennettu luonnonsatamalahden ympärille. Kaupungin rakennuskanta on perinteistä ja suojeltua. Siellä on paljon 1800-luvulla rakennettuja varakkaiden laivanvarustajien ja kauppiaiden huviloita. Kaupungin nähtävyyksiin kuuluu muun muassa vuonna 1643 rakennettu Neitsyt Marian kuolonuneen nukkumisen ("Koímisis tis Theotókou") kirkko, joka on saaren vanhin rakennus.


title: Lávrio

text: Lávrio (), antiikin Laur(e)ion (; ) on Kreikan kaupunki, joka kuuluu hallinnollisesti Lavreotikín kuntaan, Itä-Attikan alueyksikköön ja Attikan alueeseen. Kaupungin väkiluku on 7 078 (vuonna 2011). Lávrio on Lavreotikín kunnan kuntakeskus.


title: Lávrio

text: Lávrion kaupunki sijaitsee Attikan kaakkoisrannikolla. Antiikin Laurion tunnetaan antiikin Ateenalle vaurautta tuoneista hopeakaivoksistaan. Nykyinen Lávrio on (Rafínan ohella) Attikan alueen merkittävimpiä satamia Pireuksen jälkeen. Sieltä kulkee laivoja muun muassa Kykladien saaristoon.


title: Raima (maakunta)

text: Raiman maakunta ( , Raima tai Raymah) on Jemenin pienimpiä maakuntia. Raiman pinta-ala on noin 1 900 neliökilometriä ja sen asukasluku on noin 488 400. Maakunta on nimetty sen keskustan, Raiman, mukaan.


title: Raima (maakunta)

text: Raima erotettiin Sanaan maakunnasta vuonna 2004. Raiman merkittävä tulonlähde on kahvin viljely, joskin alue on viime aikoina kärsinyt kuivuudesta ja maaperän köyhtymisestä.


title: Raima (maakunta)

text: Maakunta jakautuu kuuteen piirikuntaan:


title: Megalochóri (Agkístri)

text:
Megalochóri () eli Mýlos (; myös "Mílos") on Kreikan kylä, joka sijaitsee Agkístrin saarella. Se kuuluu hallinnollisesti Agkístrin kuntaan, Saarten alueyksikköön ja Attikan alueeseen. Kylän väkiluku on 566 (vuonna 2011). Megalochóri on Agkístrin saaren pääkylä ja Agkístrin kunnan kuntakeskus.
Megalochóri, suomeksi ”Suuri kylä”, sijaitsee Agkístrin pohjoisrannikolla. Se on saaren pääsatama ja sieltä on yhteys Aíginan saarelle ja Pireukseen. Kylän nähtävyyksiin kuuluu muun muassa Ágios Zoodóchou Pigís -kirkko.


title: Megalochóri

text: Megalochóri (, ”Suuri kylä”) voi viitata seuraaviin Kreikan paikkoihin:


title: Gorka Elustondo

text: Gorka Elustondo Urkola (s. 18. maaliskuuta 1987 Beasain) on espanjalainen jalkapalloilija, joka edustaa Primera Divisiónissa pelaavaa Rayo Vallecanoa. Pelipaikaltaan oikeajalkainen Elustondo on puolustava keskikenttäpelaaja. Hän on etniseltä taustaltaan baski.


title: Gorka Elustondo

text: Elustondo on edustanut koko uransa kasvattajaseuraansa Real Sociedadia. Hän pelasi seuran kakkosjoukkueessa 64 ottelua vuosina 2005–2007 tehden kuusi maalia.


title: Gorka Elustondo

text: Seuran ykkösjoukkueessa Primera Divisiónissa Elustondo debytoi joulukuussa 2006 Celta Vigoa vastaan. Kolme seuraavaa kautta Sociedad pelasi Segunda Divisiónissa eli toiseksi korkeimmalla sarjatasolla. Avausmaalinsa seuran paidassa Elustondo teki Segunda Divisiónin ottelussa CD Tenerifeä vastaan joulukuussa 2007. Kauden 2009–2010 jälkeen Real Sociedad palasi takaisin Primera Divisióniin voitettuaan Segunda Divisiónin mestaruuden. Avausmaalinsa pääsarjatasolla Elustondo viimeisteli tammikuussa 2012 Sporting Gijónia vastaan. Kaudella 2013–2014 hän debytoi myös Mestareiden liigassa pelaten kolmessa Real Sociedadin lohkovaiheen ottelussa.


title: Gorka Elustondo

text: Elustondo edusti Espanjan alle 19-vuotiaiden maajoukkuetta vuonna 2006 pelaten kuusi ottelua ilman maaleja ja alle 20-vuotiaita vuonna 2007 kahdessa ottelussa, joissa niissäkään ei syntynyt osumia. Vuonna 2006 Elustondo voitti alle 19-vuotiaiden kanssa Euroopan-mestaruuden Puolassa.


title: Megálo Chorió

text: Megálo Chorió (, ”Suuri kylä”) voi viitata seuraaviin Kreikan paikkoihin:


title: Póros (kaupunki)

text: Póros () on Kreikan kaupunki, joka sijaitsee Póroksen saarella. Se kuuluu hallinnollisesti Póroksen kuntaan, Saarten alueyksikköön ja Attikan alueeseen. Kaupungin väkiluku on 3 651 (vuonna 2011). Póros on Póroksen saaren pääkaupunki ja Póroksen kunnan kuntakeskus.


title: Póros (kaupunki)

text: Póroksen kaupunki sijaitsee pienellä niemellä Póroksen saaren etelärannikolla. Se on saaren pääsatama ja sieltä on laivayhteydet muille Argo-Saronisille saarille sekä Pireukseen. Vain noin 300 metriä leveän salmen toisella puolella on Peloponnesoksen niemimaan rannikko ja Galatáksen kaupunki. Läheisyytensä ja tiiviiden yhteyksiensä vuoksi kaupungit muodostavat eräänlaisen kaksoiskaupungin.


title: Póros (kaupunki)

text: Póroksen nähtävyyksiin kuuluvat muun muassa arkeologinen museo, kirjasto, Pyhän Yrjön ("Ágios Geórgios") kirkko sekä Villa Galinin huvila. Kaupungin rakennuskannassa on paljon uusklassisia rakennuksia.


title: Spétses (kaupunki)

text: Spétses (; kath. Σπέτσαι, "Spétsai") on Kreikan kaupunki, joka sijaitsee Spétseen saarella. Se kuuluu hallinnollisesti Spétseen kuntaan, Saarten alueyksikköön ja Attikan alueeseen. Kaupungin väkiluku on 4 001 (vuonna 2011). Spétses on Spétseen saaren pääkaupunki ja Spétseen kunnan kuntakeskus.


title: Spétses (kaupunki)

text: Spétseen kaupunki sijaitsee Spétseen saaren itärannikolla. Se on saaren pääsatama ja sieltä on yhteydet Peloponnesoksen niemimaalle ja Pireukseen. Kaupungin nähtävyyksiin kuuluvat muun muassa Spetseen museo, Anargyroksen huvila sekä Pyhän Nikolaoksen ("Ágios Nikólaos") luostari.


title: Agía Kyriakí (Ioánnina)

text: Agía Kyriakí () on Kreikan kylä, joka kuuluu hallinnollisesti Dodónin kuntaan, Ioánninan alueyksikköön ja Epeiroksen alueeseen. Aiemmin kylä kuului Ágios Dimítrioksen kuntaan ja vuodesta 2011 lähtien Dodónin kunnan Ágios Dimítrioksen kunnallisyksikköön. Kylä on osa Theriakísin kyläyhdyskuntaa. Kylän väkiluku on 83 (vuonna 2011).


title: Agía Kyriakí (Ioánnina)

text: Agía Kyriakí on Dodónin kunnan kuntakeskus. Kylä sijaitsee noin 16 kilometriä Ioánninasta etelään ja muodostuu maalaismaisemassa hajallaan olevista taloista sekä kunnantalosta.


title: Áno Kalentíni

text: Áno Kalentíni (; myös "Áno Kalendíni") on Kreikan kylä, joka kuuluu hallinnollisesti Geórgios Karaïskákiin kuntaan, Ártan alueyksikköön ja Epeiroksen alueeseen. Aiemmin kylä kuului Irákleian kuntaan ja vuodesta 2011 lähtien Geórgios Karaïskákiin kunnan Irákleian kunnallisyksikköön. Kylän väkiluku on 40 (vuonna 2011). Áno Kalentíni on Geórgios Karaïskákiin kunnan kuntakeskus.


title: Áno Kalentíni

text: Áno Kalentíni sijaitsee noin 20 kilometriä Ártasta koilliseen. Se muodostaa myös laajemman kyläyhdyskunnan (Τοπική Κοινότητα Άνω Καλεντίνης, "Topikí Koinótita Áno Kalentínis"), johon kuuluvat varsinaisen Áno Kalentínin kylän lisäksi kylät Ágios Athanásios, Epáno Sési, Mégas Kámpos, Péra Kalentíni, Plakoutsaíika, Sési ja Varká. Koko yhdyskunnan väkiluku on 512.


title: Asprángeloi

text: Asprángeloi (; myös "Asprángeli") on Kreikan kylä, joka kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Aiemmin kylä kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä muodostaa oman kyläyhdyskuntansa (Τοπική Κοινότητα Ασπραγγέλων, "Topikí Koinótita Asprangélon"). Kylän väkiluku on 165 (vuonna 2011). Asprángeloi on Zagórin kunnan kuntakeskus.


title: Asprángeloi

text: Asprángeloi, suomeksi ”Valkoenkelit”, sijaitsee laaksossa Mitsikéli-vuorilla noin 21 kilometriä Ioánninasta luoteeseen.


title: Eleoúsa

text: Eleoúsa () on Kreikan kaupunki, joka kuuluu hallinnollisesti Zítsan kuntaan, Ioánninan alueyksikköön ja Epeiroksen alueeseen. Aiemmin kaupunki kuului Pasarónaksen kuntaan ja vuodesta 2011 lähtien Zítsan kunnan Pasarónaksen kunnallisyksikköön. Kaupunki muodostaa oman kyläyhdyskuntansa (Δημοτική Κοινότητα Ελεούσης, "Dimotikí Koinótita Eleoúsis"). Kaupungin väkiluku on 3 484 (vuonna 2011). Eleoúsa on Zítsan kunnan kuntakeskus.


title: Eleoúsa

text: Eleoúsa sijaitsee noin seitsemän kilometriä Ioánninasta luoteeseen. Kaupungin nimi oli vuoteen 1950 saakka "Megálo Bisdoúni" (Μεγάλο Μπισδούνι). Läheinen Ágios Ioánniksen kylä puolestaan tunnettiin tuohon saakka nimellä "Mikró Bisdoúni" (Μικρό Μπισδούνι).


title: Felipe Gutiérrez

text: Felipe Alejandro Gutiérrez Leiva (s. 8. lokakuuta 1990 Quintero) on chileläinen jalkapalloilija, joka edustaa Eredivisiessä pelaavaa FC Twenteä. Pelipaikaltaan vasenjalkainen Gutiérrez on keskikenttäpelaaja. Hän kuuluu myös Chilen jalkapallomaajoukkueeseen.


title: Felipe Gutiérrez

text: Gutiérrezin kasvattajaseura on Club Deportivo Universidad Católica, jonka ykkösjoukkuetta Chilen pääsarjassa hän edusti vuodet 2009-2012 pelaten 65 ottelua ja tehden 20 osumaa. Vuonna 2010 hän voitti Chilen mestaruuden ja seuraavana vuonna maan cupin.


title: Felipe Gutiérrez

text: Heinäkuussa 2012 Gutiérrez siirtyi Alankomaiden pääsarjan Eredivisien FC Twenteen. Hän debytoi sarjassa elokuussa 2012 FC Groningenia vastaan ja avausmaalinsa hän iski Willem II:tä vastaan seuraavassa kuussa. Ensimmäisellä kaudellaan Gutiérrez pelasi 23 ottelua ja teki kaksi maalia. Hän debytoi kauden aikana myös Eurooppa-liigassa pelaten seitsemän ottelua ja tehden yhden osuman. Toisella kaudellaan seurassa eli kaudella 2013-2014 Gutiérrez pelasi jo 33 peliä ja onnistui maalinteossa kolme kertaa. Kauden jälkeen hänet valittiin sarjan kauden parhaaksi pelaajaksi. Gutiérrez loukkaantui pahasti heinäkuussa 2014 eikä ole pelannut vielä kaudella 2014-2015.


title: Felipe Gutiérrez

text: Gutiérrez debytoi Chilen jalkapallomaajoukkueessa toukokuussa 2010 ystävyysottelussa Pohjois-Irlantia vastaan. Hän kuului päävalmentaja Jorge Sampaolin 23-henkiseen ryhmään vuoden 2014 MM-kilpailuissa Brasiliassa. Gutiérrez pelasi turnauksessa Chilen jokaisessa neljässä ottelussa, pääosin vaihtopelaajana, kun joukkue eteni neljännesvälieriin.


title: Kanalláki

text: Kanalláki (; kath. Καναλλάκιον, "Kanallákion") on Kreikan kaupunki, joka kuuluu hallinnollisesti Párgan kuntaan, Prévezan alueyksikköön ja Epeiroksen alueeseen. Aiemmin kaupunki kuului Fanárin kuntaan ja vuodesta 2011 lähtien Párgan kunnan Fanárin kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Καναλλακίου, "Dimotikí Koinótita Kanallakíou"). Kaupungin väkiluku on 2 513 (vuonna 2011). Kanalláki on Párgan kunnan kuntakeskus.


title: Kanalláki

text: Kanalláki sijaitsee noin 35 kilometriä Prévezasta pohjoisluoteeseen ja saman verran Ártasta länsiluoteeseen. Kaupungin lähellä sijaitsi antiikin aikana Pandosian kaupunki.


title: Vourgaréli

text: Vourgaréli () on Kreikan kylä, joka kuuluu hallinnollisesti Kentriká Tzoumérkan kuntaan, Ártan alueyksikköön ja Epeiroksen alueeseen. Aiemmin kylä kuului Athamanían kuntaan ja vuodesta 2011 lähtien Kentriká Tzoumérkan kunnan Athamanían kunnallisyksikköön. Kylän väkiluku on 301 (vuonna 2011). Vourgaréli on Kentriká Tzoumérkan kunnan kuntakeskus.


title: Vourgaréli

text: Vourgaréli sijaitsee Athamaniká- eli Tzoumérka-vuorten rinteellä linnuntietä noin 29 kilometriä Ártasta koilliseen. Heti kylän pohjoispuolella kohoaa yksi vuorijonon korkeimmista huipuista (2 393 m). Vourgaréli muodostaa myös laajemman kyläyhdyskunnan (Τοπική Κοινότητα Βουργαρελίου, "Topikí Koinótita Vourgarelíou"), johon kuuluvat varsinaisen Vourgarélin kylän lisäksi kylät Giannítsi, Kámpos, Kouvéli, Omalí, Palaiochóri ja Skiadádes. Koko yhdyskunnan väkiluku on 582.


title: Amorgós (kylä)

text: Amorgós () eli Chóra (Χώρα) on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 397 (vuonna 2011). Amorgóksen kylä on Amorgóksen saaren pääkylä ja Amorgóksen kunnan kuntakeskus.


title: Amorgós (kylä)

text: Amorgóksen kylä sijaitsee sisämaassa saaren keskiosissa. Se on syntynyt keskiajalla suojaisaan paikkaan vuorille noin 400 metrin korkeuteen. Kylästä on matkaa Katápolan satamakylään saaren länsirannikolle noin viisi kilometriä. Amorgós muodostaa myös laajemman kyläyhdyskunnan (Τοπική Κοινότητα Αμοργού, "Topikí Koinótita Amorgoú"), johon kuuluvat varsinaisen Amorgóksen kylän lisäksi Kastelópetran kylä sekä saaret Gramponísio, Nikoúria, Viókastro megálo ja Viókastro mikró. Koko yhdyskunnan väkiluku on 409.


title: Amorgós (kylä)

text: Kylän nähtävyyksiin kuuluvat muun muassa 1200-luvulla rakennettu venetsialaisaikainen linna, bysanttilaisaikaiset kirkot sekä kylää ympäröivät vanhat tuulimyllyt. Kylässä toimii myös Amorgóksen arkeologinen museo.


title: Antíparos (kylä)

text: Antíparos () eli Chóra (Χώρα) on Kreikan kylä, joka sijaitsee Antíparoksen saarella. Se kuuluu hallinnollisesti Antíparoksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 1 102 (vuonna 2011). Antíparoksen kylä on Antíparoksen saaren pääkylä ja Antíparoksen kunnan kuntakeskus.


title: Antíparos (kylä)

text: Antíparoksen kylä sijaitsee Antíparoksen saaren koillisrannikolla saaren Pároksen puoleisessa osassa. Etäisyys Pároksen saarelle on vajaa 1,5 kilometriä. Kylä on saaren suurin asutus ja pääsatama. Kylän nähtävyyksiin kuuluvat muun muassa venetsialaisaikainen linna sekä vanhat kirkot.


title: Apollonía (Sífnos)

text:
Apollonía () eli Chóra (Χώρα) on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 869 (vuonna 2011). Apollonía on Sífnoksen saaren pääkylä ja Sífnoksen kunnan kuntakeskus.
Apollonía sijaitsee sisämaassa saaren itäisissä keskiosissa. Kylä on nimetty Apollon-jumalan mukaan. Apollonía muodostaa myös laajemman kyläyhdyskunnan (Δημοτική Κοινότητα Απολλωνίας, "Dimotikí Koinótita Apollonías"), johon kuuluvat varsinaisen Apollonían kylän lisäksi läheiset kylät Chrysopigí, Fáros, Kamáres, Kástro, Káto Petáli, Platýs Gialós ja Vathý sekä Kitrianín saari. Koko yhdyskunnan väkiluku on 1 691. Aivan Apollonían pohjoispuolella sijaitsee Artemónaksen kylä.


title: Astypálaia (kylä)

text:
Astypálaia (; myös "Astypálea") eli Chóra (Χώρα) on Kreikan kylä, joka sijaitsee Astypálaian saarella. Se kuuluu hallinnollisesti Astypálaian kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 1 055 (vuonna 2011). Astypálaia on Astypálaian saaren pääkylä ja kunnan kuntakeskus.
Astypálaian kylä sijaitsee saaren kaakkoispuoliskon itärannikolla luonnonsatamalahden pohjukassa. Se on rakennettu kukkulan rinteelle. Kukkulan huipulla on venetsialaisaikainen linna, joka tunnetaan nimellä Querinin linna. Linnassa on kaksi kirkkoa. Kylän rakennuskanta koostuu perinteisistä kykladisista valkoisista taloista. Kylä on saaren pääsatama.


title: Astypálaia (kylä)

text: Astypálaian lentoasema sijaitsee noin 12 kilometriä kylästä koilliseen.


title: Fry (kylä)

text:
Fry (; myös "Fri") eli Kásos (Κάσος) on Kreikan kylä, joka sijaitsee Kásoksen saarella. Se kuuluu hallinnollisesti Kásoksen kuntaan, Kárpathoksen alueyksikköön ja Etelä-Egean saarten alueeseen. Kylän väkiluku on 357 (vuonna 2011). Fry on Kásoksen saaren pääkylä ja Kásoksen kunnan kuntakeskus.
Fry sijaitsee Kásoksen saaren pohjoisrannikolla. Se on saaren pääsatama. Kásoksen lentoasema sijaitsee rannikolla kylän länsipuolella. Aivan Fryn kaakkoispuolella sijaitsee Panagían kylä, lounaispuolella Agía Marínan kylä.


title: Íos (kylä)

text: Íos () eli Chóra (Χώρα) on Kreikan kylä, joka sijaitsee Íoksen saarella. Se kuuluu hallinnollisesti Íoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 1 754 (vuonna 2011). Kylä on Íoksen saaren pääkylä ja Íoksen kunnan kuntakeskus.


title: Íos (kylä)

text: Íoksen kylä sijaitsee Íoksen saaren länsirannikolla luonnonsatamalahden pohjukassa. Kylä on rakennuskannaltaan hyvin perinteinen ja edustaa kykladista tyyliä. Kylän korkein kohta on kukkula nimeltä Panagía Gkremiótissa. Sen huipulla ovat venetsialaisaikaisen linnan rauniot.


title: Megálo Chorió (Agathonísi)

text: Megálo Chorió (; kath. Μεγάλον Χωρίον, "Megálon Choríon") eli Agathonísi (Αγαθονήσι) on Kreikan kylä, joka sijaitsee Agathonísin saarella. Se kuuluu hallinnollisesti Agathonísin kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 168 (vuonna 2011). Megálo Chorió on Agathonísin saaren pääkylä ja kunnan kuntakeskus.


title: Megálo Chorió (Tílos)

text: Megálo Chorió (; kath. Μεγάλον Χωρίον, "Megálon Choríon") on Kreikan kylä, joka sijaitsee Tíloksen saarella. Se kuuluu hallinnollisesti Tíloksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 241 (vuonna 2011). Megálo Chorió on Tíloksen saaren pääkylä ja Tíloksen kunnan kuntakeskus.


title: Megálo Chorió (Tílos)

text: Megálo Chorió sijaitsee sisämaassa Tíloksen saaren pohjoisosissa noin seitsemän kilometriä saaren satamakylästä Livádiasta luoteeseen. Se on saaren toiseksi suurin asutus Livádian jälkeen. Megálo Chorió muodostaa myös laajemman kyläyhdyskunnan (Τοπική Κοινότητα Μεγάλου Χωρίου, "Topikí Koinótita Megálou Choríou"), johon kuuluvat varsinaisen Megálo Chorión kylän lisäksi kylät Ágios Antónios ja Éristos sekä Gáidaroksen saari. Koko yhdyskunnan väkiluku on 296.


title: Megálo Chorió (Tílos)

text: Kylä on rakennettu saaren antiikin aikaisen linnavuoren, nykyisen Ágios Stéfanoksen kukkulan rinteille. Kukkulan laella ovat 1400-luvulla rakennetun johanniittain ritarikunnan linnan rauniot.


title: Delfinen-luokka

text: Delfinen-luokka oli Tanskan laivaston neljän aluksen muodostama sukellusveneluokka, jonka alukset valmistettiin 1954-1964 ja ne poistettiin palveluksesta vuoteen 1990 mennessä.


title: Narhvalen-luokka

text: Narhvalen-luokka oli Tanskan laivaston kahden aluksen muodostama sukellusveneluokka, jonka alukset valmistettiin 1965-1970.


title: Narhvalen-luokka

text: Luokan alukset olivat Tanskassa lisenssillä valmistettuja saksalaisia tyypin 205 -veneitä, jotka oli muutettu Tanskan laivaston vaatimusten mukaisiksi. Myöhemmin alukset modernisoitiin 1993-1996 vastaamaan Norjasta hankittuja Kobben-luokan aluksia, jolloin ne varustettiin Atlas PSU-83 kaikuluotaimilla, uusilla elektronisen sodankäynnin järjestelmillä sekä uusin akustoin.


title: Mýkonos (kaupunki)

text: Mýkonos (; myös "Míkonos") eli Chóra (Χώρα) on Kreikan kaupunki, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kaupungin väkiluku on 3 783 (vuonna 2011). Mýkonoksen kaupunki on Mýkonoksen saaren pääkaupunki ja Mýkonoksen kunnan kuntakeskus.


title: Mýkonos (kaupunki)

text: Mýkonoksen kaupunki sijaitsee Mýkonoksen saaren länsirannikolla luonnonsatamalahden ympärillä. Se on saaren suurin asutus ja pääsatama. Kaupungin nähtävyyksiin kuuluvat muun muassa tyypillistä kykladista arkkitehtuuria edustavat Panagía Paraportianín kirkko sekä vanhat tuulimyllyt. Kaupungin rannalla sijaitsee ”Pikku-Venetsiaksi” kutsuttu alue, jonka talot on rakennettu aivan kiinni mereen venetsialaiseen tapaan. Kukkulalla on venetsialaisaikainen linna. Kaupungissa toimii myös Mýkonoksen arkeologinen museo.


title: Mýkonos (kaupunki)

text: Mýkonos muodostaa myös laajemman kaupunkiyhdyskunnan (Δημοτική Κοινότητα Μυκονίων, "Dimotikí Koinótita Mykoníon"), johon kuuluvat varsinaisen Mýkonoksen kaupungin lisäksi kylät Ágios Ioánnis Diakóftis, Ágios Stéfanos, Báos, Fáros Armenistís, Klouvás, Ornós, Platýs Gialós, Plintrí, Psarroú ja Toúrlos, sekä saaret Delos ("Dílos"), Kávouras, Krommýdi, Marmaronísio, Ríneia ja Sfontíli. Koko yhdyskunnan väkiluku on 8 397.


title: Mýkonos (kaupunki)

text: Mýkonoksen lentoasema sijaitsee aivan kaupungin kaakkoispuolella.


title: Paroikiá

text: Paroikiá (; myös "Parikiá") eli Páros (Πάρος) eli Chóra (Χώρα) on Kreikan kaupunki, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kaupungin väkiluku on 4 326 (vuonna 2011). Paroikiá on Pároksen saaren pääkaupunki ja Pároksen kunnan kuntakeskus.


title: Paroikiá

text: Paroikiá on Pároksen suurin asutus sekä kaupallinen ja kulttuurinen keskus ja pääsatama.


title: Paroikiá

text: Paroikiá sijaitsee Pároksen saaren länsirannikolla luonnonsatamalahden rannalla. Paroikiá muodostaa myös laajemman Páros-nimisen kaupunkiyhdyskunnan (Δημοτική Κοινότητα Πάρου, "Dimotikí Koinótita Párou"), johon kuuluvat varsinaisen Paroikián kaupungin lisäksi kylät Ágios Charálampos, Chorioudáki, Élitas, Glysídia, Kakápetra, Kalámi, Kamáres, Kámpos, Koukoumavlés, Krotíri, Parásporos, Poúnta, Sarakíniko, Sotíres, Vouniá ja Voutákos, Moní Christoú Dásous -luostari sekä saari Ágios Spyrídonas. Koko yhdyskunnan väkiluku on 6 058.


title: Paroikiá

text: Paroikiá on rakennettu samalle paikalle kuin saaren antiikin aikaisen kaupunkivaltion eli poliksen keskus Paros, ja se on ollut asuttu viimeistään 1000-luvun eaa. alkupuolelta. Sen asuttajat olivat kreikkalaisen perinteen mukaan alun perin arkadialaisia ja myöhemmin joonialaisia. Kaupunki vaurastui erityisesti saaren tunnetun marmorin viennillä, ja perusti omia siirtokuntia muun muassa Thasokseen ja Parioniin. 400-luvun eaa. alussa Paros oli Persian vallan alla ja myöhemmin Ateenan alaisuudessa.


title: Paroikiá

text: Antiikin Paroksen akropoliina eli linnavuorena toimi nykyisen kaupungin vanhankaupungin kukkula, jolla sijaitsee keskiajalla venetsialaisvallan aikana rakennettu linna ("Kástro"). Kukkulalla sekä eri puolilla kaupunkia ja sen ympäristöä on lukuisia antiikin aikaisia jäänteitä.


title: Paroikiá

text: Kaupunki säilyi olemassa myöhäisantiikista bysanttilaiselle keskiajalle, joskin huomattavasti antiikin aikaista pienempänä. Antiikin aikaiselle linnavuorelle rakennettiin 1200-luvulla venetsialainen linna, johon käytettiin myös antiikin aikaisten temppeleiden ja rakennusten osia.


title: Paroikiá

text: Kaupungin vanha rakennusranta on perinteisiä kykladisia valkoisia taloja. Nähtävyyksiin kuuluvat Kástron raunioiden lisäksi Delionin eli Deloksen jumalten (tärkeimpinä Apollon ja Artemis) pyhäkön sekä Pythionin ja Asklepieionin rauniot, bysanttilaisaikainen Panagía Ekatontapylianín kirkko museoineen sekä Kástron Pyhän Konstantinuksen kirkko ("Ágios Konstantínos"). Kaupungissa toimii myös Pároksen arkeologinen museo.


title: Paroikiá

text: Paroikián satamasta on yhteys Pireukseen sekä lähisaarille, kuten Náxokseen. Pároksen lentoasema sijaitsee noin 10 kilometriä kaupungista etelälounaaseen.


title: Pláka (Mílos)

text:
Pláka () eli Mílos (Μήλος; myös "Melos") on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 749 (vuonna 2011). Pláka on Míloksen saaren pääkylä ja Míloksen kunnan kuntakeskus.
Pláka sijaitsee Míloksen saaren pohjoisosassa. Sieltä on matkaa Míloksen satamakylään Adámantakseen noin neljä kilometriä. Kylä syntyi 1800-luvulla aiemman pääkylän Chóran tuhouduttua. Plákassa toimii Míloksen arkeologinen museo. Míloksen lentoasema sijaitsee noin kahdeksan kilometriä kylästä kaakkoon.


title: Pláka (Mílos)

text: Pláka muodostaa myös laajemman kyläyhdyskunnan (Τοπική Κοινότητα Μήλου, "Topikí Koinótita Mílou"), johon kuuluvat varsinaisen Plákan kylän lisäksi kylät Aretí, Empoureiós, Fourkovoúni, Fyropótamos, Kípos, Provatás, Psathádika, Raláki Chálakos ja Xylokeratiá, sekä saaret Akráthi, Anánes, Antímilos ja Paximádi. Koko yhdyskunnan väkiluku on 819.


title: Yuezhit

text: Yuezhit oli indoeurooppalainen nomadiryhmä, joka eli Keski-Kiinassa Han-dynastian alkaessa noin 200-100 eaa. Heitä kutsuttiin nimellä Da Yuezhi. Heidän vihollisiaan olivat Xiongnut, jotka kukistivat Yuezhin sotajoukot 202 eaa. Tämän johdosta Yuezhit pakenivat länteen. Xiongnut kukistivat Yuezhin armeijan myös 177 eaa., jolloin osa Yuezhi-heimosta joutui Xiongnu-valtakunnan alaisuuteen. Osa Yuezhi-heimosta muutti Xiongnujen uhan takia vielä kauemmaksi länteen ja samalla he itse hyökkäsivät skyyttejä (sakat) vastaan. He etenivät Baktriaan ja Sogdianaan saakka vallaten Kreikkalais-baktrialaisen kuningaskunnan. Tällöin he perustivat Kušana-valtakunnan. Myöhemmin myös Intialais-kreikkalainen kuningaskunta joutui Kušana-valtakunnan alaisuuteen.


title: Boisen osavaltionyliopisto

text: Boisen osavaltionyliopisto ("Boise State University") on yksityinen yliopisto Boisessa, Idahon osavaltiossa Yhdysvalloissa. Yliopisto on perustettu vuonna 1932, ja vuonna 2014 siellä opiskeli yli 20 000 opiskelijaa, mikä tekee Boise Statesta Idahon suurimman yliopiston.


title: Boisen osavaltionyliopisto

text: Vuonna 2016 Boisen osavaltionyliopisto valittiin maailman 20 lupaavimman joukkoon konsulttiyritys Firetailin raportissa yliopistoista, jotka voivat nousta maailman eliittiin vuoteen 2030 mennessä. (Suomesta listalle pääsi Lappeenrannan teknillinen yliopisto.)


title: Boisen osavaltionyliopisto

text: Boisen osavaltionyliopistoa edustavat NCAA:n alaisessa yliopistourheilussa Boise State Broncos -nimellä kulkevat joukkueet. Perinteisesti yliopistolla on ollut vahva edustus amerikkalaisessa jalkapallossa.


title: Westport

text: Westport on usean paikan nimi:


title: Washingtonin yliopisto

text: Washingtonin yliopisto ("University of Washington") on julkinen yliopisto Seattlessa, Washingtonin osavaltiossa Yhdysvalloissa. Yliopisto on perustettu vuonna 1861, ja vuonna 2014 siellä opiskeli yli 45 000 opiskelijaa. Washingtonin yliopisto luetaan useimmiten kuuluvaksi Public Ivy -yliopistoihin.


title: Washingtonin yliopisto

text: Yliopistolla on yksi maailman maineikkaimmista lääketieteellisistä tiedekunnista.


title: Washingtonin yliopisto

text: NCAA:n alaisessa yliopistourheilussa yliopistoa edustavat Washington Huskiesin nimellä kulkevat joukkueet.


title: Academia Sinica

text: Academia Sinica on yksi Taiwanin johtavista akatemioista. Sen päämaja sijaitsee maan pääkaupunki Taipeissa.


title: Academia Sinica

text: Academia Sinica perustettiin Kiinan tasavallan aikana vuonna 1928 Nanjingin kaupungissa. Kansallismieliset siirtyivät Taiwaniin kommunistien ottaessa vallan Kiinan mannermaalla sisällissodan seurauksena vuonna 1949. Academia Sinica siirtyi heidän mukanaan ja aloitti toimintansa uudelleen Taipeissa. Akatemian toiminta kasvoi ensin hitaasti budjettivaikeuksien ja poliittisen epävakauden takia. Kasvu alkoi, kun akatemiaan investoitiin enemmän etenkin entisen rehtori Yuan-Tseh Leen virkakaudella. Nykyisenä rehtorina toimii Wong Chi-Huey.


title: Academia Sinica

text: Hallinnollisesti Academia Sinica on Taiwanin presidentinkanslian alaisuudessa, mutta se on muuten pitkälti itsenäinen tutkimustyön tekemisessä. Akatemian viralliset tavoitteet ovat tehdä akateemista tutkimusta luonnontieteissä, humanistisissa tieteissä ja yhteiskuntatieteissä, sekä ohjeistaa ja tukea akateemisen tason nousua Taiwanissa.


title: Academia Sinica

text: Academia Sinicaan kuuluu 269 akateemikkoa ja 2 054 opiskelijaa, joista noin puolet suorittaa tohtorintutkintoa. Akateemikko on puolestaan myönnetty arvonimi, joka ei edellytä varsinaisia yhteyksiä akatemiaan. Academia Sinica julkaisee joitakin tieteellisiä julkaisuja, kuten "Zoological Studies" ja "Statistica Sinica".


title: Apsidi (tähtitiede)

text: Apsidi on tähtitieteessä keskuskappaletta kiertävän taivaankappaleen kiertoradan piste, jossa etäisyys keskuskappaleesta on suurin tai pienin. Näitä pisteitä yhdistää apsidiviiva. Peri-alkuiset apsidit tarkoittavat ratapistettä, jossa kiertolainen on lähimpänä kiertämäänsä kappaletta. Vastaavasi ap- tai apo-alkuiset apsidit ovat ratapisteitä, joissa kiertolainen on kauimpana kiertämästään kappaleesta. Etuliitteisiin liitetään apsidinimityksissä loppuosa, joka kuvaa kierrettävää kappaletta.


title: Valérie Grenier

text: Valérie Grenier (s. 30. lokakuuta 1996) on kanadalainen alppihiihtäjä, joka edustaa Mont Tremblantia.


title: Valérie Grenier

text: Alppihiihdon maailmancupissa Grenier kilpaili ensimmäisen kerran Lake Louisen supersuurpujottelussa joulukuussa 2014 sijoittuen 32:nneksi. Ensimmäiset maailmancupin pisteensä hän saavutti tammikuussa 2015 oltuaan 13:s Sankt Moritzin supersuurpujottelussa. Se on edelleen hänen paras maailmancupsijansa (tilanne 28.3.2018).


title: Valérie Grenier

text: Grenier saavutti nuorten MM-kilpailuissa kultaa syöksylaskussa ja hopeaa supersuurpujottelussa 2016 sekä pronssia suurpujottelussa 2015. Vailin / Beaver Creekin MM-kilpailuissa 2015 Grenier sijoittui supersuurpujottelussa 19:nneksi. Sankt Moritzin MM-kilpailuissa 2017 hän oli alppiyhdistetyssä yhdestoista. Pyeongchangin olympialaisissa 2018 hän sijoittui yhdistetyssä kuudenneksi.


title: Venäjän ePrix 2015

text: Venäjän ePrix 2015 eli 2015 Moscow ePrix oli Formula E -sarjan kauden 2014–2015 yhdeksäs osakilpailu. Kilpailu ajettiin 6. kesäkuuta Moskovan Kremlin alueella Moskovassa, Venäjällä.


title: Venäjän ePrix 2015

text: Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Jean-Eric Vergne ajoi paalupaikalle.


title: Maria Therese Tviberg

text: Maria Therese Tviberg (s. 7. huhtikuuta 1994) on norjalainen alppihiihtäjä.


title: Maria Therese Tviberg

text: Nuorten MM-kilpailuissa Tviberg saavutti hopeaa alppiyhdistetyssä 2013 ja syöksylaskussa 2015. Vailin / Beaver Creekin MM-kilpailuissa 2015 Tviberg sijoittui supersuurpujottelussa 25:nneksi ja syöksylaskussa 27:nneksi. Sankt Moritzin MM-kilpailuissa 2017 hän oli alppiyhdistetyssä 14:s sekä supersuurpujottelussa ja syöksylaskussa 25:s.


title: Maria Therese Tviberg

text: Alppihiihdon maailmancupissa Tviberg kilpaili ensimmäisen kerran Sankt Moritzn syöksylaskussa tammikuussa 2015 sijoittuen 16:nneksi. Kymmenen parhaan joukkoon hän sijoittui ensimmäisen kerran oltuaan kymmenes Crans-Montanan alppiyhdistetyssä helmikuussa 2017.


title: Leona Popović

text: Leona Popović (s. 13. marraskuuta 1997) on kroatialainen alppihiihtäjä, joka edustaa SK Rijekaa.


title: Leona Popović

text: Euroopan nuorten olympiafestivaaleilla tammikuussa 2015 Popović saavutti kultaa pujottelussa. Alppihiihdon maailmancupissa Popović kilpaili ensimmäisen kerran Zagrebin pujottelussa tammikuussa 2015. Vailin / Beaver Creekin MM-kilpailuissa 2015 Popović sijoittui pujottelussa 27:nneksi, supersuurpujottelussa 30:nneksi, syöksylaskussa 36:nneksi ja suurpujottelussa 37:nneksi.


title: Queen (elokuva)

text: Queen on vuonna 2014 ensi-iltansa saanut intialainen hindinkielinen draamakomediaelokuva, jonka on ohjannut Vishal Bhardwaj ja tuottanut Anurag Kashyap ja Vikramaditya Motwane. Pääroolia näyttelee Kangana Ranaut ja sivurooleja näyttelevät Rajkummar Rao ja Lisa Haydon. Elokuvassa epävarma delhiläistyttö Rani lähtee yksin häämatkalleen Pariisiin ja Amsterdamiin sulhasensa peruttua häät.


title: Queen (elokuva)

text: "Queen" sai ensi-iltansa 7. maaliskuuta 2014, ja keräsi ylistystä kriitikoilta erityisesti Ranautin roolisuorituksen vuoksi. Se oli myös kaupallinen menestys. Elokuva voitti kuusi Filmfare Awards -palkintoa, muun muassa parhaasta elokuvasta, ohjauksesta ja naispääosasta.


title: Fysiikka ja tao

text: Fysiikka ja tao: tutkimus nykyajan fysiikan ja itämaisen mystiikan yhteneväisyyksistä on fyysikko Fritjof Capran kirjoittama ja Shambhala Publicationsin (Berkeley, California) vuonna 1975 julkaisema kirja. Kirja oli myyntilistojen kärjessä Yhdysvalloissa ja se on julkaistu 23 kielelle 43 painoksena. Neljäs painos julkaistiin englanniksi vuonna 2000.


title: Fysiikka ja tao

text: Seuraava yhteenveto kirjasta "Fysiikka ja tao" havainnollistaa Capran motivaatiota kirjansa kirjoittamiseksi.


title: Fysiikka ja tao

text: Ensimmäisen painoksen esipuheen mukaan Capra käy kamppailua teoreettisen fysiikan ja itämaisen mystiikan yhteensopivuudesta. Capra sai aluksi apua omalle polulleen niin kutsutuilta psykedeeleiltä. Ensimmäinen psykedeelinen kokemuksensa oli "niin vaikuttava, että puhkesin kyyneleisiin, samanaikaisesti, kuten Castaneda, vuodatin ajatukseni paperille". (p. 12, 4th ed.)


title: Fysiikka ja tao

text: Myöhemmin Capra käsi keskustelun ideoistaan Werner Heisenbergin kanssa 1972, kuten hän mainitsee seuraavassa haastatteluotteessa:


title: Fysiikka ja tao

text: Näiden vaikutteiden johdosta Bohr otti Yin-yang-symbolin osaksi perheensä vaakunaa, kun hänet lyötiin ritariksi vuonna 1947.


title: Fysiikka ja tao

text: "Fysiikka ja tao" -kirjan jälkeen Capra kirjoitti samaa aihepiiriä koskettavia kirjoja kuten "The Hidden Connection", "The Turning Point" ja "The Web of Life" , joissa Capra laajensi argumenttia, kuinka Itämainen mystiikka ja nykypäivän tieteelliset löydökset ovat yhteydessä toisiinsa ja kuinka itämainen mystiikka saattaa myös omata vastaukset eräisiin nykypäivän suurimpiin tieteellisiin haasteisiin.


title: Fysiikka ja tao

text: Kirjaa edelsi R. G. H. Siun essee "The Tao of Science: an Essay on Western Knowledge and Eastern Wisdom", jonka MIT Press julkaisi ensin vuonna 1957 ja myöhemmin 1964.


title: Paavo Tyrväinen

text: Paavo Veikko Olavi Tyrväinen (s. 23. tammikuuta 1952 Hankasalmi) on yhteiskuntatieteiden maisteri, joka toimi usean eri kunnan johtajana sekä Paimion ja Kurikan kaupunginjohtajana.


title: Paavo Tyrväinen

text: Paavo Tyrväinen syntyi maanviljelijä Eino Tyrväisen ja emäntä Aili Koivumäen perheeseen. Tyrväinen valmistui merkantiksi 1970, tuli ylioppilaaksi 1981 ja suoritti yhteiskuntatieteiden maisterin tutkinnon Jyväskylän yliopistossa 1988. Hän toimi verohallinnon palveluksessa 1971–1988 ja kunnanjohtajana Kestilässä 1988–1990, Sonkajärvellä 1990–1996, Liperissä 1996–2002 ja Luumäellä 2004–2008. Paimion kaupunginjohtaja Tyrväinen oli 2002–2004, Kurikan kaupunginjohtajaksi hän tuli vuonna 2009. Kurikan kaupunginvaltuuston valitessa kaupunginjohtajan vuonna 2008 hän sai 22 ääntä 43:sta. Vuonna 2014 Tyrväinen valittiin Suomen kuntajohtajat ry:n hallituksen puheenjohtajaksi.


title: Paavo Tyrväinen

text: Tyrväisen piti jäädä eläkkeelle maaliskuussa 2015, mutta hänen sopimustaan jatkettiin vuoden 2015 loppuun. Tyrväisen seuraajaksi valittiin Anna-Kaisa Pusa.


title: Voitto tai Valhalla

text: Voitto vai Valhalla on suomalaisen black metal -yhtye Goatmoonin viides studioalbumi. Se julkaistiin 7. syyskuuta 2014 levymerkillä Werewolf Records.


title: Lappisenjärvi

text: Lappisenjärvi on järvi Kauhavan Kortesjärvellä Lappajärven kunnan rajalla. Sen rantaviivan pituus on 3,9 km ja pinta-ala 77,1 hehtaaria. Siihen on istutettu kuhaa, siikaa sekä planktonsiikaa.


title: Doug Ducey

text: Douglas A. ”Doug” Ducey (s. 9. huhtikuuta 1964) on yhdysvaltalainen poliitikko, joka on toiminut Arizonan kuvernöörinä 5. tammikuuta 2015 alkaen. Hän kuuluu republikaaniseen puolueeseen. Ennen kuvernöörinä toimimistaan Ducey toimi Arizonan osavaltion rahastonhoitajana 3. tammikuuta 2011 – 5. tammikuuta 2015. Ennen poliittista uraansa hän on toiminut muun muassa Cold Stone Creamery -jäätelöbaariketjun toimitusjohtajana.


title: Jemenin maakunnat

text: Jemenin maakunnat ( , muḥāfaẓa) ovat Jemenin ylin alueellinen hallintoyksikkö. Maa jakautuu 22 maakuntaan, jotka jakautuvat edelleen 333 piirikuntaan. Piirikunnat jakautuvat vielä 2 210 paikallishallinnon yksikköön nimeltään "uzla".


title: Jemenin maakunnat

text: Jemenin maakunnat ovat perua Pohjois-Jemenin ja Etelä-Jemenin ajoilta. Pohjois-Jemenin arabitasavalta perustettiin vuonna 1963, jolloin maa jaettiin seitsemään maakuntaan jotka olivat Hodeida, Hajjah, Ibb, Rida, Saada, Sanaa ja Taizz. Etelä-Jemenin demokraattinen tasavalta itsenäistyi vuonna 1967, jolloin maahan perustettiin maakunnat Aden, Lahij, Abyan, Šabwa, Hadramaut, Mahra ja Thamud.


title: Jemenin maakunnat

text: Maakuntajaossa on tapahtunut ajan kuluessa seuraavat muutokset:


title: Forssan historia

text: Nykyisen Forssan alue on suurimman osan historiastaan ollut vain joukko Tammelan pitäjään kuuluneita kyliä. Kyseiset kylät olivat Haudankorva, Järvenpää, Kuhala, Kuusto, Linikkala, Lunttila, Talsoila ja Vieremä. 1500-luvulla näissä kylissä oli 56 taloa, jonka perusteella asukasluvuksi on arvioitu 250–300 henkeä. 1700-luvun alkuun mennessä talojen määrä oli kasvanut 95 taloon, joista Haudankorvalla sijaitsi 1, Järvenpäässä 9, Kuhalassa 17, Kuustossa 11, Linikkalassa 3, Lunttilassa 14, Talsoilassa 21 ja Vieremässä 19.


title: Forssan historia

text: Forssan kehitys teollisuustaajamaksi alkoi, kun ruotsalainen tehtailija Axel Wilhelm Wahren perusti vuonna 1847 Loimijoen varrelle, Kuhalankosken partaalle kehräämön ja myöhemmin kutomon, jotka myöhemmin yhdistettiin samaan yhtiöön. Wahrenin perustaman yhtiön nimi oli aluksi Forssa-osakeyhtiö, ja tästä ruotsin kielen koskea tarkoittavasta sanasta "fors" muodostui tehdasyhdyskunnan nimeksi "Forssa". Forssa on ainoa mannersuomalainen kunta, jonka suomenkielisessä nimessä on f-kirjain.


title: Forssan historia

text: Suomessa ei ole muita Forssa-nimisiä paikkakuntia. Forssan murteella nimi lausutaan joskus muodossa "Vorssa". Nimen muuttamista suomenkieliseksi ehdotettiin useaan otteeseen 1900-luvun alkupuolella, viimeksi vuonna 1943. Nimiehdotuksiin kuuluivat muun muassa Pekola, Kuhala ja Talso.


title: Forssan historia

text: Kutomon jälkeen rakennettiin värjäämö ja viimeistämö. Forssan teollisuus laajeni konepajan, höyrysahan ja tiilitehtaan rakentamisen myötä. Forssa oli monissa asioissa edistyksellinen paikkakunta, ja sinne saatiin puhelin toisena paikkakuntana Suomessa. Tavoitteenaan Wahrenilla oli luoda esimerkillinen tehdasyhdyskunta, joten hän rakennutti asuntoja työväelle, perusti tehtaan lapsille koulun ja myös kirjasto perustettiin. Vähitellen lääkäripalvelutkin kohenivat.


title: Forssan historia

text: Nykyään Forssan teollisuusyhdyskunta on määritelty yhdeksi Suomen valtakunnallisesti merkittävistä rakennetuista kulttuuriympäristöistä.


title: Forssan historia

text: Vuonna 1900 Forssaan perustettiin Suomen ensimmäinen maaseudulla toiminut oppikoulu, joka jatkaa edelleen toimintaansa Forssan yhteislyseona. Vuonna 1906 Forssaan perustettiin myös Suomen ensimmäinen maaseutuelokuvateatteri. Nykyisin samassa rakennuksessa toimiva Elävienkuvien teatteri markkinoi itseään Euroopan vanhimpana edelleen toimivana elokuvateatterina. Kuitenkin rakennus on ollut 1930-luvulta 2000-luvun alkuun muussa käytössä, ja sitä ennen 1990-luvun tyhjillään.


title: Forssan historia

text: Wahren oli aktiivisesti ajamassa VR:n Turusta itään lähtevän rautatien suuntaamista Forssan läpi. Koska lopullinen linjaus kulki pohjoisempaa, Wahren rahoitti yhdessä Jokioisten kartanon kanssa kapearaiteisen Jokioisten rautatien rakentamista. Tähän "kappeeraiteiseen" liittyi Forssan tehdasalueella kulkenut sähkörautatie. Jokioisten rautatie oli käytössä 1970-luvun alkuun asti. Muistona rautatiestä Forssassa on kadunnimenä Rautatienkatu sekä radan vanhaa linjausta noudattava kevyenliikenteenväylä Jokioisten keskustaajamaan. Vanhaa ratalinjaa on nähtävissä myös Kuhalan puutaloalueen keskellä, jossa erottuu muusta maanpinnasta korkeammalla oleva linja. Forssan rautatieasema sijaitsi 1970-luvulla rakennetun poliisilaitoksen kohdalla, ja viihdeuimala Vesihelmen paikalla oli rautatien varastorakennuksia. Poliisilaitos siirrettiin toiseen paikkaan vuonna 2008 homeongelmien johdosta.


title: Forssan historia

text: Vuonna 1909 Forssassa todettiin asuvan noin 7 500 asukasta neljän neliökilometrin suuruisella tehdasalueella. Jos Forssan taajama olisi ollut tuolloin kaupunki, niin se olisi ollut Suomen silloisten 38 kaupungin joukossa kymmenenneksi suurin. Ulkonaisesti Forssa ei kuitenkaan täyttänyt kaupungeille ominaisia tunnusmerkkejä, joten siitä ei muodostettu omaa kaupunkiaan. Itsenäisenä kuntana Forssa syntyi vasta vuonna 1923, kun se irrotettiin Tammelan kunnasta omaksi kauppalakseen. Kaupunginoikeudet Forssa sai vuonna 1964. Kaupungin aluetta on laajennettu vuosina 1969, jolloin pääosa Koijärven kunnasta liitettiin Forssaan ja 1971, jolloin Lempään alue liitettiin Forssaan Tammelasta.


title: Forssan historia

text: Toisen maailmansodan päätyttyä Forssa otti vastaan 963 siirtoväkeen kuulunutta karjalaista luovutetun Muolaan kunnan alueelta, ja kaupungin väkiluku alkoi jälleen kasvaa. 1960-luvulla valmistuivat Forssan läpi kulkevat uudet tielinjaukset Helsinki–Pori (valtatie 2) ja Turku–Hämeenlinna (valtatie 10), jotka vauhdittivat Forssan kasvua. Tekstiiliteollisuuden supistaessa toimintojaan rakennusteollisuus piti Forssan kasvu-uralla. Kaupungin kasvu jatkui aina 1980-luvulle saakka, jolloin se pysähtyi ja väkiluku alkoi laskea. 1990-luvun alun lama koetteli Forssaa pahoin, mistä seurauksena oli talousongelmia ja edelleenkin korkeana pysyttelevä työttömyys. Erään vertailun perusteella Forssa on jopa luokiteltu Suomen toiseksi onnettomimmaksi kunnaksi. Kehitystä hidastavaksi tekijäksi ovat tulleet myös huonot liikenneyhteydet Helsinkiin päin.


title: Forssan historia

text: Forssassa vasemmistopuolueilla on perinteisesti ollut vahva kannatus. Vuonna 1903 Forssassa järjestettiin Suomen Työväenpuolueen puoluekokous, niin kutsuttu Forssan kokous, jossa otettiin käyttöön uusi nimi Suomen Sosialidemokraattinen Puolue ja hyväksyttiin uusi puolueohjelma. Suomen vasemmistopuolueet (SDP, Vasemmistoliitto ja SKP) juhlivat kaupungissa tuon kokouksen muistoa sata vuotta myöhemmin vuonna 2003.


title: One Way Out: Live at the Beacon Theatre

text: One Way Out: Live at the Beacon Theatre on Amerikkalaisen rock yhtye The Allman Brothers Bandin livelevy.


title: Hittin’ the Note

text: Hittin' the Note on yhdysvaltalaisen rockyhtye The Allman Brothers Bandin levy vuodelta 2003.


title: Peakin’ at the Beacon

text: Peakin' at the Beacon on yhdysvaltalaisen rockyhtye The Allman Brothers Bandin livelevy vuodelta 2000.


An Evening with the Allman Brothers Band: 2nd Set on Amerikkalaisen rock yhtye The Allman Brothers Bandin livelevy. Raidat 1, 3, 4, 6, 7 nauhoitettu Garden State Arts Center Holmdel, NJ 16. elokuuta 1994.
Raidat 2 ja 8 nauhoitettu Walnut Creek Amphitheatre, Raleigh, NC 1. heinäkuuta 1994.
Raita 5 nauhoitettu R&R Club Los Angeles, CA 11. kesäkuuta 1992.


An Evening with the Allman Brothers Band: First Set on yhdysvaltalaisen rockyhtye The Allman Brothers Bandin livelevy. Joulukuun 28 – 31, 1991 – Macon City Auditorium, Macon, Georgia.
Maaliskuun 3 – 4, 1992 – Orpheum Theatre, Boston, Massachusetts.
Maaliskuun 10 – 11, 1992 – Beacon Theatre, New York, New York.


title: KNM Kinn (S316)

text: KNM Kinn (runkonumero S316) oli Norjan laivaston Kobben-luokan sukellusvene.


title: KNM Kinn (S316)

text: Alus tilattiin Thyssen Nordseewerkeltä Emdenistä Saksasta. Sen köli laskettiin 1960 ja alus laskettiin vesille 30. marraskuuta 1963. Alus valmistui 8. huhtikuuta 1964.


title: KNM Kinn (S316)

text: Alus poistettiin palveluksesta 1982 ja se upotettiin 1990 Bjørnafjordiin.


title: Teheranin yliopisto

text: Teheranin yliopisto (UT) () on Iranin pääkaupunki Teheranissa toimiva yliopisto. Yliopiston historia ulottuu yli kahden tuhannen vuoden taakse, alkujaan erityisesti uskonnollisen koulutuksen seminaareihin. Uskonnon ohella opetettiin matematiikkaa, tähtitiedettä, lääketiedettä, kirjallisuutta, biologiaa, fysiikkaa ja kemiaa. Yliopiston uudenaikainen vaihe katsotaan alkaneeksi vuodesta 1934.


title: Teheranin yliopisto

text: Teheranin yliopistolla on kahdeksan eri kampusaluetta. Yliopistolla on 133 ainelaitosta, 55 tutkimuskeskusta, 550 laboratoriota. Se julkaisee 80 tieteellistä lehteä.


title: Teheranin yliopisto

text: Yliopistossa on runsas 15 000 alemman korkeakoulututkinnon, runsas 27 000 maisteritason ja runsas 7 000 tohtoritason opiskelijaa. Opetushenkilökuntaan kuuluu 2 150 henkeä, joista professoreita on noin 380 ja apulaisprofessoreja 550 (associate prof). Hallinnolliseen henkilökuntaan kuuluu 4 700 henkeä, joista runsas puolet on määräaikaisia tai hankepohjaisia.


title: Teheranin yliopisto

text: Yliopisto on pärjännyt iranilaisyliopistoista parhaiten useimmissa yliopistorankingeista. Shanghain yliopistorankingissa (2014) Teheranin yliopisto sijoittui sijoille 301–400. Brittiläisen maailmanlaajuisen yliopistovertailun QS World University Rankings 2014 versio sisällytti yliopiston sijaluvuille 651–700. Espanjalainen Webometrics luokitteli yliopiston elokuussa 2014 kansallisesti sijaluvulle 1 ja maailmanlaajuisesti sijalle 398. Leidenin yliopiston listuksessa sija oli 566.


title: Teheranin yliopisto

text: Yliopisto jouduttiin sulkemaan väliaikaisesti 2. toukokuuta 1950, kun noin 4 000 opiskelijaa oli mennyt lakkoon. Opiskelijat halusivat lakon avulla varmistaa opiskelumahdollisuutensa.


title: Teheranin yliopisto

text: Tunnettuja Teheranin yliopistossa opiskelleita ovat muun muassa:


title: Where It All Begins

text: Where It All Begins on yhdysvaltalaisen rockyhtye The Allman Brothers Bandin levy vuodelta 1994.


title: Shades of Two Worlds

text: Shades of Two Worlds on yhdysvaltalaisen rockyhtye The Allman Brothers Bandin levy vuodelta 1991.


title: Tampereen Eteläinen seurakunta

text: Tampereen Eteläinen seurakunta on yksi Tampereen seurakunnista. Seurakunta on perustettu vuonna 2014. Seurakunnassa on noin 33 500 jäsentä. Eteläisen seurakunnan alueella on kolme kirkkoa: Hervannan kirkko, Härmälän kirkko ja Viinikan kirkko, joista Hervannan kirkko on pääkirkko. Kirkkoherrana on Jussi Mäkinen.


title: Tampereen Eteläinen seurakunta

text: Tampereen Eteläinen seurakunta perustettiin 7. tammikuuta 2014, kun Hervannan seurakunta, Härmälän seurakunta ja Viinikan seurakunta lakkautettiin ja niiden muodostamalle alueelle muodostettiin uusi Tampereen Eteläinen seurakunta. Tampereen Eteläinen seurakunta kuuluu Tampereen evankelis-luterilaiseen seurakuntayhtymään.


title: Tampereen Eteläinen seurakunta

text: Hervannan kirkko sijaitsee keskeisellä paikalla nk. Hervannan keskusakselissa. Alue on arkkitehtien Reima ja Raili Pietilän suunnittelema. Julkisivussa on käytetty punatiiltä ja kaarevia muotoja. Vierekkäin sijaitsevat Hervannan vapaa-aikakeskus, toimintakeskus, liikekeskus ja kirkko muodostavat yhtenäisen kokonaisuuden. Hervannan seurakunta perustettiin vuonna 1980. . Hervannan kirkko rakennettiin vuonna 1979.


title: Tampereen Eteläinen seurakunta

text: Hervannassa on toteutettu kansallisestikin merkittäviä ja ennakkoluulottomia pioneerihankkeita 80-luvulla kaupungin ja seurakunnan toimintana. Nuorille oli tarjolla seurakunnan ylläpitämä ennaltaehkäisevä Poikkeustila-kokeilu. Kirkkosalin takaosassa oli nuorisotilaksi nuorten omaan makuun sisustettu huone. Poikkeustila niminen paikka avattiin 80-luvulla ennakkoluulottamasti kirkkoon Punk-rock kauden kukoistaessa.


title: Tampereen Eteläinen seurakunta

text: Härmälän kirkko rakennettiin vuonna 1953 omakotitaloalueen keskelle lähelle vanhaa lentokenttää. Alunperin se toimi seurakunnan pääkirkkona. Kirkko rakennettu ensi vuonna 1949 pappila- ja seurakuntataloksi, Vuonna 1972 rakennettiin kirkkosali. Rakennuksen ovat suunnitelleet Elma ja Erik Lindroos.


title: Tampereen Eteläinen seurakunta

text: Viinikan kirkko on sijaitsee Tampereella Viinikan kaupunginosassa . Kirkolla on korkea 50-metrinen torni. Kirkon on suunitellut Yrjö Waskinen ja se vihittiin käyttöön vuonna 1932. Kirkko on suojelukohde.


title: Kabulin yliopisto

text: Kabulin yliopisto on Kabulissa Afganistanissa toimiva yliopisto. Yliopisto on perustettu vuonna 1930. Se on isoin ja vanhin Afganistanissa toimiva korkeakoulu. Yliopistossa on 15 tiedekuntaa.


title: Tampereen Messukylän seurakunta

text: Tampereen Messukylän seurakunta on yksi Tampereen viidestä seurakunnasta. Se kuuluu Tampereen seurakuntayhtymään. Seurakunnassa on 41 727 jäsentä ja se on Tampereen suurin seurakunta.


title: Tampereen Messukylän seurakunta

text: Seurakunnan alueella on viisi kirkkoa: Aitolahden kirkko, Aitolahden vanha kirkko, Messukylän kirkko, Messukylän vanha kirkko ja Teiskon kirkko. Kirkkoherrana on Juha Vuorio.


title: Tampereen Messukylän seurakunta

text: Messukylän seurakunta perustettiin 7. tammikuuta 2014 kun Aitolahden seurakunta, Messukylän seurakunta ja Teiskon seurakunta lakkautettiin ja niiden muodostamalle alueelle perustettiin uusi Tampereen Messukylän seurakunta.


title: Seven Turns

text: Seven Turns on yhdysvaltalaisen rockyhtye The Allman Brothers Bandin levy vuodelta 1990.


title: Aino Linnamaa

text: Aino Linnamaa (s. 15. kesäkuuta 1993) on suomalainen lentopalloilija, joka edustaa salolaista LP Viestiä. Hänen kasvattajaseura on Team Tawast-Volley Hämeenlinnassa.


title: Aino Linnamaa

text: Liigauran Linnamaa aloitti LiigaEuran paidassa lokakuussa 2013 HPK:ta vastaan pelatussa vieraspelissä. LiigaEurassa pelejä kertyi avauskaudella vain kaksi pääosan kaudesta kuluessa kasvattajaseura TTV:n paidassa.


title: Aino Linnamaa

text: LP Viestiin Linnamaa siirtyi kaudeksi 2014-2015. Suomen Cupin hän oli voittamassa 2014 ja Suomen mestaruuden 2015.


title: Aino Linnamaa

text: Pelipaikaltaan Linnamaa on libero.


title: Lurpak

text: Lurpak on tanskalainen yritys, joka myy voita. Yhtiön omistaa Danish Dairy Board. Lurpakia myydään 75 eri maassa ympäri maailmaa ja se tunnetaan parhaiten omalaatuisesta hopeanvärisestä pakkauksestaan.


title: Lurpak

text: Lurpakin perusti joukko maidontuottajia vuonna 1901. Sen logossa on kuvattuna muinaisskandinaavinen puhallinsoitin lur, josta tulee myös Lurpakin nimen ensimmäinen tavu.


title: Lurpak

text: Lurpakilla on markkinoilla tällä hetkellä kahdeksan tuotetta, jotka ovat:


title: Brothers of the Road

text: Brothers of the Road on yhdysvaltalaisen rockyhtye The Allman Brothers Bandin levy vuodelta 1981.


title: Ronja Heikkiniemi

text: Ronja Heikkiniemi (s. 3. joulukuuta 1998) on suomalainen lentopalloilija, joka edustaa salolaista LP Viestiä. Hänen kasvattajaseura on Salon Viesti.


title: Ronja Heikkiniemi

text: Liigauran Heikkiniemi aloitti LP Viestin paidassa yhdellä liigaottelulla kaudella 2013-2014. Avauspeli liigauralla oli HPK - LP Viesti 4.1.2014.


title: Ronja Heikkiniemi

text: Kauden 2014-2015 Heikkiniemi pelasi Kuortaneen joukkueessa muiden ikäluokan maajoukkuepelaajien kanssa. Helmikuun alussa hän siirtyi kotikaupunkinsa Salon liigajoukkueeseen LP Viestiin. Debyyttinsä hän teki kotikentällä liigassa 1.2.2015 OrPoa vastaan. Kauden päätteeksi Heikkiniemi juhli Suomen mestaruutta 2015. Heikkiniemi on lisäksi saavuttanut LP Viestissä SM-hopeaa 2016 ja Suomen mestaruuden uudelleen 2017. Vuoden läpimurtopelaajaksi hänet valittiin kaudella 2016-2017.


title: Ronja Heikkiniemi

text: Naisten maajoukkueessa Heikkiniemi oli voittamassa Euroopan liigan hopeaa 2017.


title: Ronja Heikkiniemi

text: Junioreissa Heikkiniemi on valittu kaksi kertaa SM-turnauksen tähdistöön (2013, 2014), ja voittanut B-tytöissä SM-kultaa 2014, SM-hopeaa 2012 ja 2015 sekä SM-pronssia 2013. C-tytöissä hän on voittanut SM-kultaa 2013 ja SM-pronssia 2012. A-tytöissä hän voitti SM-kultaa 2015.


title: Ronja Heikkiniemi

text: Heikkiniemi on pelannut tyttöjen eri ikäluokkien maajoukkueissa kuuluen joukkueensa runkopelaajiin. Hän toimi mm U17-maajoukkueen kapteenina EM-karsinnoissa 2015 ja oli mukana Tampereella pelatuissa U19 EM-kisoissa kesällä 2014.


title: Ronja Heikkiniemi

text: Mestaruusliigassa Heikkiniemestä tuli kaikkien aikojen nuorin kuukauden tähdistöön valittu pelaaja, kun hän muutamaa päivää ennen 17-vuotiaspäiväänsä valittiin marraskuun 2015 liigatähdistöön.


title: Ronja Heikkiniemi

text: Ronja Heikkiniemi on 22 miesten maaottelua ja 506 pääsarjaottelua pelanneen Sami Heikkiniemen tytär. Isä on toiminut myös hänen juniorivalmentajana.


title: Ronja Heikkiniemi

text: Ronja Heikkiniemi on pelipaikaltaan yleispelaaja.


title: Crossroads (Satin Circuksen kappale)

text: ”Crossroads” on suomalaisen Satin Circus -popyhtyeen kappale, jolla se osallistui vuoden 2015 Uuden Musiikin Kilpailuun, jonka voittaja puolestaan edustaa Suomea Eurovision laulukilpailussa Wienissä, Itävallassa. Yhtye kuitenkin sijoittui kilpailussa toiseksi Pertti Kurikan Nimipäivät -yhtyeen voittaessa. Kappaleen ovat säveltäneet J.M.A. sekä Patric Sarin. Sanoituksesta puolestaan vastaa Sarinin lisäksi Julia Fabrin sekä yhtyeen jäsenet Paul Uotila, Olli Halonen, Axel Kalland ja Kristian Westerling.


title: Crossroads (Satin Circuksen kappale)

text: Kappaleella solistina toimii esikoisalbumilla solistina toimineen Kristian ”Krippe” Westerlingin sijasta basisti Paul Uotila.


title: Crossroads (Satin Circuksen kappale)

text: ”Crossroads”-kappaleesta on julkaistu Joonas Laaksoharjun ohjaama musiikkivideo. Video on kuvattu yhdellä otolla.


title: Henry Chidozie Ugwunna

text: Henry Chidozie Ugwunna (s. 19. toukokuuta 1989 Emo) on nigerialainen jalkapalloilija, joka on vapaa pelaaja. Ugwunna edusti viimeksi Suomen Veikkausliigassa pelaavaa Tampereen Ilvestä. Pelipaikaltaan Ugwunna on hyökkääjä.


title: Henry Chidozie Ugwunna

text: Ugwunna pelasi vuodet 2011–2013 Brasiliassa. Vuonna 2011 hän edusti Série D:n Cruzeiro RS:tä pelaten kolme ottelua ja tehden yhden maalin. Vuonna 2012 hän pelasi Série B:n Arapiraquensessa kolme ottelua ilman maaleja. Seuraavana vuonna hän pelasi Série C:ssä Clube de Regatas Brasilin riveissä viisi ottelua.


title: Henry Chidozie Ugwunna

text: Kauden 2013–2014 Ugwunna vietti Alankomaiden kolmanneksi korkeimman sarjatason Topklassen Haaglandiassa. Hän teki 13 pelaamassaan pelissä kahdeksan maalia.


title: Henry Chidozie Ugwunna

text: Vuonna 2014 Ugwunna siirtyi Suomen Ykkösen Valkeakosken Hakaan. Kauden 2014 aikana hänelle kertyi Hakassa 21 ottelua, joissa hän onnistui maalinteossa neljä kertaa.


title: Henry Chidozie Ugwunna

text: Tammikuussa 2015 Ugwunna meni testiin Veikkausliigaan MyPan tilalle nousseeseen Tampereen Ilvekseen. Ugwunna teki ensimmäisessä Liigacupin ottelussa KuPSia vastaan Ilveksen molemmat maalit ja solmi tamperelaisseuran kanssa yksivuotisen sopimuksen helmikuussa 2015. Hän loukkaantui pahasti vielä saman kuun aikana Liigacupin ottelussa polven ristisiteiden hajottua. Ugwunna palasi pelikentille syyskuussa Kuopion Palloseuraa vastaan tehden samalla pääsarjadebyyttinsä. Ensimmäisen veikkausliigamaalinsa Ugwunna teki seuraavassa kuussa SJK:n verkkoon. Hän pelasi kauden aikana neljässä Veikkausliigan ottelussa tehden yhden maalin.


title: Truls Sønstehagen Johansen

text: Truls Sønstehagen Johansen (s. 26. kesäkuuta 1991 Elverum) on norjalainen yhdistetyn hiihtäjä. Hän edustaa Elverumhoppia.


title: Truls Sønstehagen Johansen

text: Johansen debytoi yhdistetyn maailmancupissa joulukuussa 2009 Lillehammerissa suurmäen ja kymmenen kilometrin hiihdon kilpailussa sijoittuen sijalle 27. Näin ollen Johansen nappasi heti uransa ensimmäiset maailmancupin pisteet. Hänen paras sijoituksensa maailmancupin osakilpailussa on kahdeksas sija, jonka hän saavutti Tšaikovskin kilpailusta tammikuulta 2014. Continental Cupista Johansen on saavuttanut kahdeksan osakilpailuvoittoa.


title: Truls Sønstehagen Johansen

text: Nuorten MM-kilpailuista Johansen on saavuttanut joukkuekilpailun kultaa vuodelta 2009, hopeaa vuodelta 2010 ja pronssia vuodelta 2008.


title: Reach for the Sky

text: Reach for the Sky on yhdysvaltalaisen rockyhtye The Allman Brothers Bandin levy vuodelta 1980.


title: Lophopyxidaceae

text: Lophopyxidaceae on yhden kasvilajin käsittävä heimo koppisiemenisten Malpighiales-lahkossa. Heimon ainoa laji on "Lophopyxis maingayi".


title: Lophopyxidaceae

text: Laji on liaani, joka kiipeilee lehikärhien avulla. Varren sekundaarinen paksuuskasvu on anomalinen: jälsi muodostaa nilasolukkoa sisäänpäin (normaalisti koppisiemenisillä ulospäin ja puusolukkoa sisäänpäin). Lehtiasento on kierteinen, lehdet melko vahvasahaisia, sulkasuonisia. Kasvi on yksikotinen: yksineuvoiset kukat sijaitsevat samassa kasviyksilössä. Kukinto on haarautuva ja osakukinnot ovat pienikukkaisia tiheitä ryhmiä. Kukkaperä on ohut, verhiö yhdislehtinen, teriö pieni ja verhiötä lyhyempi. Herttamaiset tai munuaisenmuotoiset mesirauhaset kiinnittyvät terälehtiin. Hedekukissa on yhtä monta hedettä kuin on verholehtiä; ne sijaitsevat kohdakkain. Emikukissa mesirauhaset ovat kasvaneet yhteen, yhdislehtinen sikiäin muodostuu tavallisesti viidestä emilehdestä ja on uurteinen, luotit ovat naskalimaisia. Hedelmä on viisisiipinen samara ja verhiöllinen.


title: Lophopyxidaceae

text: "Lophopyxis" kasvaa Malaijien saaristosta Salomonin ja Karoliinien saarille ulottuvalla alueella.


title: Lophopyxidaceae

text: Kasvia on aiemmin pidetty kelaskasvien (Celastraceae) yhteyteen kuuluvana.


title: Filip Đuričić

text: Filip Đuričić (, yleinen kirjoitusasu Filip Djuričić) (s. 30. tammikuuta 1992 Obrenovac, Jugoslavia) on serbialainen jalkapalloilija, joka edustaa Valioliigassa pelaavaa Southampton FC:tä lainalla Primeira Ligan Benficasta. Pelipaikaltaan molempijalkainen Đuričić on hyökkäävä keskikenttäpelaaja. Hän kuuluu myös Serbian jalkapallomaajoukkueeseen.


title: Filip Đuričić

text: Đuričićin ensimmäinen ammattilaisseura oli hänen kotikaupunkinsa Radnički Obrenovac, jonka paidassa hän pelasi Serbian superliigassa vuosina 2008-2010 15 ottelua ilman maaleja.


title: Filip Đuričić

text: Tammikuussa 2010 Đuričić siirtyi Alankomaiden Eredivisien SC Heerenveeniin, jonka paidassa hän debytoi saman vuoden helmikuussa RKC Waalwijkiä vastaan. Avausmaali seuran paidassa ja samalla myös koko ammattilaisuran avausosuma syntyi AZ Alkmaaria vastaan maaliskuussa 2010. Jokaisella kolmella täydellä kaudellaan seurassa Đuričić oli avauskokoonpanon pelaaja, pelaten parhaimmillaan 34 ottelua kaudella 2011-2012 tehden silloin myös kymmenen osumaa. Kaudella 2012-2013 Đuričić debytoi myös Eurooppa-liigassa. Kaiken kaikkiaan hän pelasi Heerenveenissä 99 ottelua ja teki 20 maalia.


title: Filip Đuričić

text: Heinäkuussa 2013 hän siirtyi Portugalin Primeira Ligan Benficaan. Debyytti seuran paidassa tapahtui elokuussa 2013 CS Marítimoa vastaan. Hän debytoi kauden aikana myös Mestareiden liigassa, jossa kolmessa pelissä syntyi yksi maali. Kaudella 2013-2014 Đuričić voitti Benfican kanssa Portugalin mestaruuden, cupin ja liigacupin. Heinäkuussa 2014 Đuričić lainattiin Bundesliigan Mainziin. Hän pelasi syyskauden aikana 11 ottelua onnistumatta kertaakaan maalinteossa. Helmikuussa 2015 Đuričić siirtyi jälleen lainalle, tällä kertaa Valioliigan Southampton FC:hen loppukauden kestävällä lainasopimuksella.


title: Filip Đuričić

text: Đuričić on pelannut käytännössä kaikissa Serbian nuorten maajoukkueissa. Debyytti Serbian jalkapallomaajoukkueessa tapahtui helmikuussa 2012 ystävyysottelussa Kyprosta vastaan. Avausmaali syntyi saman vuoden syyskuussa MM-karsintaottelussa Walesin verkkoon.


title: Dr. John Plays Mac Rebennack

text: Dr. John Plays Mac Rebennack on Dr. Johnin levy vuodelta 1981.


title: Reino Lindroos

text: Reino Markus Lindroos (6. marraskuuta 1913 Vaasa – 12. kesäkuuta 1990 Helsinki) oli suomalainen juristi ja varatuomari. Hän oli Tampereen kaupunginsihteeri 1955–1965, apulaisoikeuskansleri 1965–1971, oikeusministeriön kansliapäällikkö 1971 ja valtioneuvoston kanslian kansliapäällikkö 1971–1976.


title: Reino Lindroos

text: Lindroos oli Suur-Helsingin Osuuspankin johtokunnan jäsen vuodesta 1968 ja puheenjohtaja vuodesta 1974. Hän kuului Tampereen Teatterin johtokuntaan ja oli Helsingissä Intimiteatterin johtokunnan puheenjohtaja. Hän oli presidentin valitsijamiehenä vuoden 1962 vaaleissa.


title: Love Potion

text: Love Potion on Dr. Johnin levy vuodelta 1981.


title: The Brightest Smile in Town

text: The Brightest Smile in Town on Dr. Johnin levy vuodelta 1983.


title: Naripuukasvit

text: Naripuukasvit ("Putranjivaceae") on pieni kasviheimo koppisiemenisten "Malpighiales"-lahkossa. Heimon suomeksi nimettyjä edustajia ovat naripuut ("Putranjiva") ja rypälepuu ("Drypetes usambarica").


title: Naripuukasvit

text: Naripuukasvit ovat puita tai pensaita, joiden toissijainen aineenvaihdunta tuottaa eräitä triterpeenejä, glukosinolaatteja ja biflavonyylejä. Lehdet sijaitsevat kahdessa rivissä ja ovat usein melko nahkeita, korvakkeellisia, vinotyvisiä ja harmahtaviksi kuivuvia. Niissä on usein pippurin tai retiisin tapainen maku niiden sisältämien sinappiöljyjen vuoksi. Kasvit ovat kaksikotisia: yksineuvoiset hede- ja emikukat sijaitsevat eri yksilöissä. Kukat sijaitsevat ryhmissä ja ovat terättömiä tai terälehtiä on 4–7, tavallisesti neljä tai viisi. Hedekukissa on tavallisesti 3–20 hedettä, joskus enemmänkin. Mesiäinen on tai puuttuu. Emikukissa on tavallisesti joutoheteitä. Sikiäin on yhdislehtinen, 1–9 emilehden muodostama. Luotit ovat kookkaita, usein läppämäisiä, kaksiosaisia ja nauhamaisia. Siemenaiheet ovat tavallisesti kaksikalvoisia, vain lajilla "Drypetes macrostigma" yksikalvoisia. Hedelmä on luumarja, jonka päässä läppämäiset luotit ovat usein jäljellä. Siemenessä on runsas endospermi eli ravintovarasto.


title: Naripuukasvit

text: Naripuukasvit ovat levinneet tropiikkiin, erityisesti Afrikkaan ja Malaijien saaristoon.


title: Naripuukasvit

text: Heimo koostuu neljästä suvusta ja 210 lajista, joista 200 kuuluu sukuun "Drypetes". Muut suvut ovat "Lingelsheimia", naripuut – "Putranjiva" ja "Sibangea". Heimon läheisin sukulainen on "Lophopyxidaceae".


title: Naripuukasvit

text: Aikaisemmin naripuukasvit on tavallisesti sisällytetty tyräkkikasveihin ("Euphorbiaceae"), joista ne eroavat mm. kemialtaan, alkioltaan ja hedelmiltään. Glukosinolaatteja esiintyy erityisesti "Brassicales"-lahkossa, joille naripuukasvit eivät kuitenkaan ole sukua.


title: Veikko Lindroos

text: Veikko Kalervo Lindroos (s. 1938) on suomalainen tekniikantutkija ja emeritusprofessori. Hän oli Teknillisen korkeakoulun metalliopin professori vuodesta 1974. Hänen tutkimusalaansa ovat metalliteollisuuden materiaalit ja messinkien sinkinkato.


title: HMS Näcken (Näk)

text: HMS Näcken (tunnus Näk) oli Ruotsin laivaston Näcken-luokan sukellusvene.


title: HMS Näcken (Näk)

text: Alus tilattiin Kockumsilta Karlskronavarvetilta ja sen köli laskettiin vuonna 1976. Alus laskettiin vesille 17. huhtikuuta 1978 ja se liitettiin laivastoon 25. huhtikuuta 2001.


title: HMS Näcken (Näk)

text: Alusta pidennettiin noin kahdeksalla metrillä vuonna 1988, kun siihen asennettiin kaksi hankittua United Stirling Type V4-275 suljetunkierron järjestelmää. Ilmasta riippumaton voimanlähde mahdollisti yhtäjaksoisen sukellusajan pidentämisen kahteen viikkoon.


title: HMS Näcken (Näk)

text: Alus poistettiin palveluksesta helmikuussa 2001. Se vuokrattiin vielä samana vuonna Tanskalle, joka liitti sen laivastoonsa nimellä "KDM Kronborg". Alus palautettiin vuonna 2005, jonka jälkeen se on ollut maalialuksena Karlskronassa.


title: Ilovaisk

text: Ilovaisk () on Itä-Ukrainan Donetskin alueen H'artsyzkin kaupunkipiirissä, linnuntietä noin 29 kilometriä aluekeskus Donetskin itäkaakkoon sijaitseva kaupunki ja merkittävä Ukrainan rautateiden risteysasemana Donetskin itäpuolella.


title: Ilovaisk

text: Ilovaisk on syntynyt 23. joulukuuta 1869 avatun, alkujaan pienen, linjan Kursk-Harkova-Azov (Asovanmeri) rautatien risteysaseman numero 17 paikalle. Asema nimettiin seudun suurmaanomistajan I. H. Ilovaiskin mukaan. 1920-luvun alkupuolelle tultaessa Ilovaiskin asema ja ympäröivä kylä oli kasvanut. Kehitys sai pontta alueelle 1880- ja 1890- luvulla perustetuista hiilikaivoksista ja tehtaista, joiden seurauksena rakennettiin uusia raiteita ja aseman merkitys kasvoi rahtiliikenteessä, kuten hiilen, viljan ja rakennustarvikkeiden kuljetuksessa. Vuonna 1903 kylässä asui 943 henkeä, joista noin 300 oli rautatieläisiä. Kaupungin aseman paikkakunta sai vuonna 1938.


title: Ilovaisk

text: Ukrainan tilastokeskuksen arvion mukaan Ilovaiskissa oli vuoden 2013 alussa 15 949 asukasta. Asukasluku on pienentynyt neuvostovuosista, sillä esimerkiksi vuonna 1970 asukkaita oli noin 20 200.


title: Ahmed Hussein

text: Ahmed Hussein on somalialainen jääpalloilija, joka pelaa Somalian jääpallomaajoukkueessa. Hussein on edustanut maataan jääpallon maailmanmestaruuskilpailuissa vuosina 2014 ja 2015. Joukkueen ensimmäisistä maailmanmestaruuskilpailuista tehtiin myös elokuva "Trevlig folk", jossa Hussein esiintyy.


title: Ahmed Hussein

text: Hussein asuu Ruotsin Borlängessä, jonne hän muutti Somaliasta 14-vuotiaana vuonna 2008.


title: Lehtilukusali

text: Lehtilukusali on julkinen tila, jossa voi lukea sanoma- ja aikakauslehtiä. Se toimii yleensä kirjaston alaisuudessa ja usein samassa tilassa kuin kirjasto, mutta voi olla myös erikseen. Lukusali on yleisöä palveleva, ja se saattaa aueta aamulla aikaisemmin kuin itse kirjasto ja olla auki myös viikonloppuna. Lehtilukusalissa työskentelee lehtilukusalinhoitaja.


title: Säkenepuukasvit

text: Säkenepuukasvit (Caryocaraceae) on pieni trooppinen kasviheimo koppisiemenisten Malpighiales-lahkossa.


title: Säkenepuukasvit

text: Säkenepuukasvit ovat puita tai pensaita, joilla on vastakkainen tai kierteinen lehtiasento. Lehdet ovat kolmilehdykkäisiä, lehdykät enemmän tai vähemmän nivelikkäitä, tavallisesti sahalaitaisia. Lehdet ja lehdykät ovat korvakkeellisia. Kukinnot ovat varsipäätteisiä ja terttumaisia. Kukkaperät ovat nivelikkäitä, kukat kookkaita, yli viiden cm:n levyisiä. Terälehdet ovat alhaalta yhteenkasvaneita tai muodostavat karisevan kalyptran. Heteitä on paljon, ja ne ovat tyvestään yhtyneitä ja kiinnittyvät teriöön. Palhot ovat hyvin pitkiä, kärjestään nystyjen tai rakkojen peittämiä; ponnet kiinnittyvät niihin tyvestään. Sisimmät heteet ovat muuttuneet toimimattomiksi joutoheteiksi, joiden juurella on toisinaan mesiäinen. Yhdislehtinen sikiäin voi olla jopa 20 emilehden muodostama ja siinä on pohjaistukat, joissa on yksi siemenaihe kutakin emilehteä kohti. Hedelmä on luumarja, jonka kivi hajoaa yksisiemenisiksi osiksi. Siemen on munuaisenmuotoinen ja siinä on suuri arpi (hilum). Siemenkuoressa on toisinaan tuuletussolukkoa (aerenkyymiä). Hedelmiä käytetään kalamyrkkyinä. – Säkenepuukasvit ovat lepakkopölytteisiä.


title: Säkenepuukasvit

text: Säkenepuukasvit ovat trooppisen Amerikan ja erityisesti Amatsonin alueen lajeja.


title: Säkenepuukasvit

text: Heimossa on kaksi sukua ja 27 lajia, joista 18 kuuluu sukuun "Anthodiscus". Toinen suku on säkenepuut ("Caryocar"). Suvut lienevät kehittyneet erilleen noin 56 miljoonaa vuotta sitten. Aikaisemmin heimoa on pidetty teekasvien (Theaceae) sukulaisena.


title: Mackennan kulta

text: Mackennan kulta ("Mackenna's Gold") on yhdysvaltalainen lännenelokuva vuodelta 1969, jonka on ohjannut J. Lee Thompson.


title: Mackennan kulta

text: Elokuvan pääosia näyttelevät Gregory Peck, Telly Savalas, Omar Sharif ja Camilla Sparv. Tunnusmelodian laulaa José Feliciano


title: Mackennan kulta

text: Pertti Avola kirjoittaa arviossaan että 1960-1970-luvuilla yritettiin spagettiwesternien haasteeseen vastata spektaakkeleilla, joista tätä hän pitää hyvänä esimerkkinä. Elokuva perustuu Heck Allenin salanimellä Will Henry kirjoittamaan samannimiseen lännenromaaniin, josta laadittu yksinkertainen tarina paisuu Avolan mukaan jopa naurettaviin mittoihin. Thompsonin ansiosta kyhäelmä pysyy koossa, ja Avolan mielestä se on kuitenkin kiinnostava esimerkki eräästä lännenelokuvien vaiheesta. Quincy Jonesin musiikkia hän pitää nautittavana.


title: Évlalo

text: Évlalo (; kath. Εύλαλον, "Évlalon") on Kreikan kylä, joka kuuluu hallinnollisesti Tópeiroksen kuntaan, Xánthin alueyksikköön ja Itä-Makedonian ja Traakian alueeseen. Kylän väkiluku on 922 (vuonna 2011). Évlalo on Tópeiroksen kunnan kuntakeskus.


title: Évlalo

text: Évlalo sijaitsee Néstos-joen suistoalueella noin 18 kilometriä Xánthista lounaaseen. Se muodostaa myös laajemman kyläyhdyskunnan (Δημοτική Κοινότητα Ευλάλου, "Dimotikí Koinótita Evlálou"), johon kuuluvat varsinaisen Évlalon kylän lisäksi Dékarcho, Iliokéntima, Kremastí, Kýrnos, Mikrochóri, Orfanó ja Palaió Ólvio. Koko yhdyskunnan väkiluku on 4 985.